KΑΤΑΔΥΣΕΙΣ ΚΑΙ ΩΤΟΡΙΝΟΛΑΡΥΓΓΟΛΟΓΙΚΑ ΠΡΟΒΛΗΜΑΤΑ\nΣάββατο, 29 Ιανουάριος 2011 17:55 | | |\n- Ωτορινολαρυγγολογικά προβλήματα ατόμων που κάνουν καταδύσεις©\nΟι καταδύσεις γίνονται εδώ και 5000 χρόνια, ενώ στα έργα του Ομήρου αναφέρεται η χρήση των σφουγγαριών που ήταν προϊόντα σπογγαλιείας. Τα τελευταία 30 έτη, όλο και περισσότεροι άνθρωποι, για λόγους ψυχαγωγίας ασχολούνται με τις θαλάσσιες καταδύσεις, ενώ ένας σημαντικός αριθμός ανδρών και γυναικών κάνουν καταδύσεις για επαγγελματικούς λόγους. Μόνο στις ΗΠΑ υπάρχουν 8.5 εκατομμύρια άτομα που ασχολήθηκαν με τις καταδύσεις την δεκαετία 1994-2004 . Η αύξηση του αριθμού των ατόμων που ασχολούνται με τις καταδύσεις σε ποικίλα βάθη και με ποικίλα μέσα είχε ως αποτέλεσμα να αυξηθούν τα ιατρικά προβλήματα, που μπορεί να προκύψουν κατά τη διάρκεια της καθόδου, παραμονής στο βυθό και κατά την άνοδο των δυτών στην επιφάνεια του νερού. Το 80% των ιατρικών προβλημάτων μετά από κατάδυση είναι ωτορρινολαρυγγολογικά .\nΟι συνέπειες των παθολογικών διαταραχών μετά από κατάδυση αναφέρονται στη βιβλιογραφία μετά το 1868, οπόταν οι σπογγαλιείς άρχισαν να χρησιμοποιούν τα καταδυτικά σκάφανδρα. Η έλλειψη γνώσεων της φυσιολογίας των καταδύσεων ήταν η αιτία πρόκλησης πολλών θανάτων και αναπηριών, εξαιτίας της ΄΄νόσου των δυτών΄΄, που περιέγραψε με ακρίβεια ο Καλύμνιος γιατρός Σκεύος Ζερβός (1874-1966), που παρακολουθούσε τα καταδυτικά ατυχήματα των σφουγγαράδων της Καλύμνου.\nΣήμερα είναι γνωστή η φυσιολογία των καταδύσεων και το φαινόμενο του βαροταυματισμού ή βαροτραύματος, δηλαδή της κάκωσης που προκαλείται από τη γρήγορη αλλαγή της πίεσης. Το βαροτραύμα μπορεί να προκληθεί συνεπεία των αποτελεσμάτων των αλλαγών της πίεσης στους αεροφόρους χώρους του σώματος, οι οποίοι δεν επικοινωνούν με το περιβάλλον. Σ’αυτούς περιλαμβάνονται το έξω ους (αυτί), το μέσον ους, και εμμέσως το έσω ους, οι παραρρίνιοι κόλποι, οι πνεύμονες, το έντερο, κοιλότητες αποστημάτων (π.χ. στα δόντια). Αέριο μπορεί να διεισδύσει στους γειτονικούς ιστούς των προσβεβλημένων περιοχών (όπως ο πρόσθιος κρανιακός βόθρος μέσω των ηθμοειδών κυψελών ή να προκληθεί εμβολισμός μέσω της κυκλοφορίας του αίματος). Η σοβαρότερη έκφραση του βαροτραύματος είναι η εμβολή με αέρα κάποιας εγκεφαλικής αρτηρίας που μπορεί κλινικά να εκδηλωθεί με εικόνα αγγειοεγκεφαλικού επεισοδίου .\nΣυνεπεία της αύξησης του αριθμού των ασχολουμένων με τις καταδύσεις τα τελευταία χρόνια, έχουν αυξηθεί και οι παθολογικές ΩΡΛ καταστάσεις εξ αιτίας της κατάδυσης. Ιδιαίτερα συχνές είναι οι εξωτερικές ωτίτιδες, το βαροτραύμα των αυτιών και λιγότερα συχνά των παραρρινίων κόλπων, τα οποία συνήθως δεν οδηγούν σε μόνιμες βλάβες ή συμπτώματα. Οι προσβολές του αιθουσοκοχλιακού συστήματος δεν είναι συνηθισμένες, αλλά αν συμβούν μπορεί να οδηγήσουν σε απώλεια ακοής, ίλιγγο και επίμονες εμβοές των αυτιών, που πρέπει έγκαιρα να διαγνωστούν και να θεραπευτούν κατάλληλα. Η αντιμετώπιση των ιατρικών προβλημάτων των καταδυομένων ατόμων απαιτεί γνώσεις βασικής φυσικής και φυσιολογίας των καταδύσεων, για την κατανόηση της παραβίασης των φυσικών νόμων, που οδηγούν στο καταδυτικό ιατρικό ατύχημα .\n2. Η νόσος των δυτών ή νόσος της αποσυμπίεσης [decompression illness (DCI)].\nΤα όργανα του ωτορινολαρυγγολογικού συστήματος είναι τα κυρίως προσβαλλόμενα σε άτομα που είναι ακατάλληλα να καταδυθούν ή είναι αρχάριοι ή έχουν κακώς ή ανεπαρκώς εκπαιδευτεί στην πρόληψη της δημιουργίας καταδυτικών παρενεργειών ή δεν είχαν την τύχη να συμβουλευτούν ωτορινολαρυγγολόγο με εμπειρία και ιδιαίτερο ενδιαφέρον διάγνωσης και αντιμετώπισης των ΩΡΛ προβλημάτων μετά από κατάδυση.\nΒλάβες που συμβαίνουν σε κατάδυση στα βαθειά (σταθερή υπερβαρική κατάσταση)\nΣτ. Έσω ους (εσωτερικό αυτί)\nθ. Βλάβες των αγγειακών τοιχωμάτων και τροποποιήσεις της χημείας του αίματος\nι. Απώλεια ακοής από έκθεση σε θόρυβο\nια. Εμφανή ΩΡΛ συμπτώματα που δεν σχετίζονται απαραιτήτως με ανώμαλη αιθουσαιο-κοχλιακή παθολογία.\nΗ συχνότητα των Ωτορινολαρυγγολογικών προβλημά-των μετά από καταδύσεις\nΟι καταδύσεις έχουν γίνει πολύ δημοφιλείς, λόγω των τεχνολογικών εξελίξεων, μέσω των οποίων δίδεται η ευκαιρία στο δύτη να κυκλοφορεί σε μικρά βάθη, χρησιμοποιώντας αυτόνομη καταδυτική συσκευή (scuba diving). Επειδή πάνω από το 80% των ιατρικών προβλημάτων που μπορεί να προκύψουν σε μια κατάδυση σχετίζονται με το ωτορινολαρυγγολογικό σύστημα, οι ωτορινολαρυγγολόγοι είναι εξοικειωμένοι με την αντιμετώπιση αυτών των προβλημάτων. Το 2007 ο Klingmann C, και οι συνεργάτες του, στο Department of Otolaryngology, Head & Neck Surgery (HNO), University of Heidelberg, της Γερμανίας ανακοίνωσαν την ανάλυση των ευρημάτων τους επί 300 ασθενών που θεράπευσαν τα προηγούμενα 4 χρόνια, μεταξύ του Ιανουαρίου του 2002 και του Οκτωβρίου του 2005. Συγκεκριμένα εξέτασαν 306 ασθενείς, που προσήλθαν στο ΩΡΛ τμήμα τους με ωτορινολαρυγγολογικές διαταραχές μετά από κατάδυση ή μετά από καταδυτικά ατυχήματα. Μετά από λεπτομερή λήψη του ιστορικού και την κλινική και ΩΡΛ εξέταση βρήκαν την παρουσία των ακολούθων διαταραχών. Οι 24 δύτες (8%) παρουσίασαν εξωτερική ωτίτιδα, , οι 140 δύτες είχαν διαταραχές του μέσου ωτός (46%), 56 δύτες (18%) διαταραχές του έσω ωτός, 53 δύτες (17%) με διαταραχές της μύτης και των παραρρινίων κόλπων, 24 δύτες (8%) με νόσο αποσυμπίεσης [decompression illness (DCI)] και 9 δύτες (3%) που παραπονέθηκαν για ποικίλα συμπτώματα. Μόνο το 18% των δυτών προσήλθε με οξεία κατάσταση που απαιτούσε επείγουσα αντιμετώπιση.\nΗ συνηθέστερη διαταραχή ήταν η δυσλειτουργία της ευσταχιανής σάλπιγγας (24%) . Οι γυναίκες δύτες είχαν σημαντικά συχνότερες προσβολές. Η χρονία ρινοκολπίτιδα βρέθηκε να σχετίζεται με σημαντικά υψηλότερο αριθμό καταδύσεων. Η συντηρητική θεραπεία απέτυχε στο 30% των ασθενών, αλά η χειρουργική θεραπεία στον πάσχοντα παραρρίνιο κόλπο ανακούφισε όσους χειρουργήθηκαν. Το μέσον ους αποτελεί το κύριο πρόβλημα των δυτών. Ο αερισμός του μέσου ωτός, λόγω δυσλειτουργίας της Ευσταχιανής σάλπιγγας μπορεί να θεραπευτεί συντηρητικά με εξαιρετικά αποτελέσματα, ενώ οι παθολογικές καταστάσεις των τυμπάνων και των ακουστικών οσταρίων συχνά χρειάζονται χειρουργική αποκατάσταση. Περισσότεροι από τους τέσσερις στους πέντε ασθενείς επανήλθαν για να επιβεβαιώσουν την ικανότητά τους για κατάδυση. Αν και η θεραπεία των ΩΡΛ προβλημάτων που σχετίζονται με την κατάδυση είναι σημαντική για τους δύτες, εν τούτοις οι δύτες αναζητούν την επιβεβαίωση του γιατρού τους, αν θα είναι ικανοί στο μέλλον για καταδύσεις. .\nΤο βαροτραύμα είναι η βλάβη που προκαλείται στους ιστούς εξ αιτίας της διαφοράς πιέσεως μεταξύ μιας αεροφόρας κοιλότητας του σώματος και της πιέσεως του υγρού, που περιβάλλει το σώμα. Η σχέση μεταξύ του όγκου που καταλαμβάνει ένα αέριο και της περιβαλλοντικής πίεσης καθορίζεται από το Νόμο του Boyle: Ρ1V1=P2V2 [όσο αυξάνει η πίεση, τόσο ελαττώνεται ο όγκος ενός αερίου και αντιστρόφως].\nΠαραρρίνιες κοιλότητες (βαροκολπίτιδα)\nΤο βαροτραύμα μπορεί να επηρεάσει το έξω, το μέσον και το έσω ους (αυτί) και δεν διαφέρει από το βαροτραύμα που μπορεί να πάθουν οι αεροπλόοι. Το καταδυτικό όμως βαροτραύμα είναι συνηθέστερο λόγω των γρήγορων αλλαγών της περιβαλλοντικής πίεσης, της διαφοράς του μήκους του χρόνου κάτω από πίεση, των μείγματος των αερίων που χρησιμοποιούν οι αυτόνομοι δύτες και την ανάγκη μεγαλύτερου χρόνου αποσυμπίεσης. Είναι δύσκολο να αξιολογηθούν τα παθοφυσιολογικά προβλήματα που συμβαίνουν στα αυτιά και τους παραρρίνιους κόλπους, αφ’ενός λόγω των πολλαπλών και διάσπαρτων δραστηριοτήτων που συμβαίνουν σε μια κατάδυση και αφετέρου την ώρα που συμβαίνει το βαροτραύμα ο πάσχων βρίσκεται μακριά από ωτορινολαρυγγολόγους που θα μπορούσαν να παρατηρήσουν και να ερευνήσουν επί τόπου τι έχει ακριβώς συμβεί. Άλλωστε πολλά από τα συμπτώματα και σημεία του βαροτραύματος είναι παροδικά και οι περισσότεροι καταδυόμενοι δεν παραπονούνται για κανένα υποκειμενικό παθολογικό ενόχλημα μόλις ανέβουν στην επιφάνεια της θάλασσας ή του νερού. Θα πρέπει να αναφερθεί ως παράδειγμα ότι από μια κατάδυση βαθέως κορεσμού στα 300 μέτρα, θα πρέπει να περάσουν 9,5 ημέρες για να αποσυμπιεστεί πλήρως ο δύτης, ώστε να βρεθεί στην κατάλληλη κατάσταση να του γίνει πλήρης ωτονευρολογικός έλεγχος.\nΚάθε 10 μέτρα (ή 33 πόδια) κατάδυσης προστίθεται και μία ατμόσφαιρα πίεσης. Σύμφωνα με το νόμο του Boyle και εφόσον η θερμοκρασία παραμένει σταθερή, όσο μεγαλύτερη είναι η πίεση τόσο μικρότερος γίνεται ο όγκος ενός αερίου . Ένας κλωβός αέρα, που είναι ανοικτός στην κάτω επιφάνειά του, θα περιέχει στα 10 μέτρα ή 33 πόδια (δύο ατμόσφαιρες) το μισό του όγκου του αέρα, που περιείχε στην επιφάνεια της θάλασσας (μία ατμόσφαιρα). Στα 20 μέτρα ή 66 πόδια η πίεση αυξάνει στις 3 ατμόσφαιρες και ο όγκος στον κλωβό περιορίζεται στο 1/3 του όγκου που είχε στην επιφάνεια της θάλασσας.\nΕικ. 1. Στεφανιαία τομή φυσιολογικού έξω, μέσου και έσω ωτός, της ευσταχιανής σάλπιγγας και του ρινοφάρυγγα. Όταν η διαφορική πίεση υπερβαίνει τα 90mmHgπαύει η μυική δράση από τους μυς που περιβάλλουν την ευσταχιανή σάλπιγγα και κλείνει το στόμιό της.\nΤόσον ο έξω ακουστικός πόρος των αυτιών, όσο και οι κοιλότητες των μέσων ώτων (αυτιών) και των παραρρινίων κοιλοτήτων θα είναι κοιλότητες με ανένδοτα οστικά τοιχώματα, τα οποία διαθέτουν στόμια που μπορεί να μην είναι ανοικτά και να μην επιτρέπουν την εξίσωση των αλλαγών των πιέσεων, που προκαλούνται με την κατάδυση. Η πίεση του νερού που περιβάλλει το σώμα, που βρίσκεται σε κατάδυση εφαρμόζεται σε όλο το σώμα, περιλαμβανομένων και των αιμοφόρων αγγείων.\nΕικ. 2.Το στόμιο εξόδου της Ευσταχιανής σάλπιγγας στο ρινοφάρυγγα.\nΣύμφωνα με το νόμο του Dalton που σχετίζει τις μερικές πιέσεις των μειγμάτων των αερίων, κάθε αέριο ασκεί τη δική του πίεση ανεξάρτητα από τα υπόλοιπα αέρια, που περιέχει και η συνολική πίεση του μείγματος των αερίων είναι το άθροισμα των μερικών πιέσεων όλων των επί μέρους αερίων του μείγματος. Η διαλυτότητα των διαφόρων αερίων είναι ανάλογη των μερικών τους πιέσεων. Μπορεί το οξυγόνο να αποτελεί το 21% του ατμοσφαιρικού αέρα, αλλά είναι το μόνο από τα αέρια του εισπνεόμενου αέρα που χρησιμοποιείται από το σώμα. Το άζωτο, που αποτελεί το 70% του ατμοσφαιρικού αέρα και είναι αδρανές αέριο με την κατάδυση διαλύεται στους ιστούς του σώματος και ιδιαίτερα στο λιπώδη ιστό.\nΚατά την αποσυμπίεση το άζωτο μπορεί να απελευθερωθεί από αυτούς τους ιστούς ταχύτερα απ’ότι θα μπορούσε να μεταφερθεί με το αίμα προς τους πνεύμονες και να διασκορπιστεί. Μέσα στα αιμοφόρα αγγεία κα ή στους ιστούς λοιπόν μπορεί να σχηματιστούν φυσαλίδες αζώτου και έτσι δημιουργείται η παθολογική κατάσταση που λέγεται νόσος των δυτών [bends]. Τέτοιες φυσαλίδες μπορεί να δημιουργηθούν στο έσω ους (εσωτερικό αυτί), προκαλώντας κοχλιακές και αιθουσαίες βλάβες, με επακόλουθο τη βαρηκοΐα και τη διαταραχή της ισορροπίας με πρόκληση ιλίγγου ποικίλης έντασης. Για να περιοριστεί η πιθανότητα της πρόκλησης της νόσου των δυτών καθώς και της νάρκωσης από άζωτο χρησιμοποιείται από τους δύτες ένα μείγμα αερίων οξυγόνου – ηλίου (οξύλιον, oxyhelium) για τις σε μεγάλο βάθος καταδύσεις και τις καταδύσεις ΄΄κορεσμού΄΄.\nΈχοντας τα παραπάνω υπ’όψην θα περιγραφούν πιο κάτω οι πιθανές παθολογικές ωτορινολαρυγγολογικές καταστάσεις που μπορεί να προκληθούν κατά την κατάδυση και την ανάδυση ενός δύτη. Η πιθανότητα να προκληθούν τέτοιες καταστάσεις είναι πιθανότερο να συμβούν μετά από παρατεταμένη ή σε μεγάλο βάθος κατάδυση. Παρ’ όλα αυτά όμως έχουν συμβεί και με καταδύσεις στα ρηχά ( κάτω από τα 30 πόδια ή 10 μέτρα περίπου) ή και με σύντομες καταδύσεις σε υπερβαρικό περιβάλλον.\nΗ διατήρηση ίσης πίεσης και στις δύο πλευρές του τυμπάνου απαιτεί την ελεύθερη επικοινωνία της κοιλότητας του μέσου ωτός, δια μέσου της ευσταχιανής σάλπιγγας με το ρινοφάρυγγα. [Εικ. 1, 2].\nΕικ. 3. Η δυσλειτουργία της Ευσταχιανής σάλπιγγας επιτρέπει την ανάπτυξη αρνητικής πίεσης στην κοιλότητα του μέσου ωτός. Η ατμοσφαιρική πίεση στον έξω ακουστικό πόρο του έξω ωτός και στο ρινοφάρυγγα είναι μεγαλύτερη από αυτήν που υπάρχει στο μέσον ους.\nΕικ. 4. Κατά την κατάδυση η αύξηση της περιβαλλοντικής πίεσης προκαλεί έντονη εισολκή του τυμπάνου και αν δεν εξισωθούν οι πιέσεις διά μέσου της Ευσταχιανής σάλπιγγας προκαλείται βαροτραύμα. Ακολουθεί συσσώρευση εξιδρώματος μέσα στο μέσον ους, που μπορεί τελικά να οδηγήσει σε ρήξη του τυμπάνου με αιμορραγία\nΜια διαφορά 0.25 ατμόσφαιρας μπορεί να προκαλέσει ωταλγία. Το μήκος της Ευσταχιανής σάλπιγγας είναι περίπου 3.7 cm. To μέσον ους και το έξω 1/3 της Ευσταχιανής σάλπιγγας είναι οστέινα και με ανένδοτα τοιχώματα. Το έσω 2/3 της Ευσταχιανής σάλπιγγας είναι χόνδρινα και μπορούν και συμπίπτουν τα τοιχώματά της. Το στενότερο σημείο της ευσταχιανής σάλπιγγας είναι ο ισθμός της. Το έσω στόμιο της σάλπιγγας είναι χόνδρινο, τριγωνικού σχήματος με τη βάση του τριγώνου να προβάλλει στο ρινοφάρυγγα. Το στόμιο της σάλπιγγας είναι σχισμοειδές και φυσιολογικά είναι κλειστό, αλλά ανοίγει με τη βοήθεια δύο μυών του τείνοντος την υπερώα και τον σαλπιγγοφαρυγγικό μυ.\nΌταν η διαφορική πίεση υπερβαίνει τα 90mmHg παύει η δυνατότητα παραμονής ανοιχτού του στομίου εξόδου της Ευσταχιανής σάλπιγγας , υπό την επίδραση των μυών που την περιβάλλουν. Το κλείσιμο του στομίου της Ευσταχιανής σάλπιγγας και η αδυναμία διάνοιξής της μπορεί να προκαλέσει πανικό στον άπειρο ή κακώς εκπαιδευμένο δύτη, ο οποίος επιτρέπει να αυξηθεί η πίεση των ιστών σε τέτοια έκταση, που καθιστά αδύνατη την εξίσωση των πιέσεων, αν δεν ελαττωθεί η περιβαλλοντική πίεση, οπότε διαφεύγει παθητικά ο αέρας με το άνοιγμα του στομίου της Ευσταχιανής σάλπιγγας.\nΑν δεν επιτευχθεί εξίσωση των πιέσεων με τη δοκιμασία Βαλσάλβα προκαλείται εισολκή του τυμπάνου προς την κοιλότητα του μέσου ωτός. Καθώς αυξάνει η διαφορά πιέσεων δημιουργείται αγγειακή συμφόρηση, οίδημα , δημιουργία εξιδρώματος και αιματώματος του βλεννογόνου του μέσου ωτός και εκχύμωση του τυμπάνου. Αν συνεχίσει να αυξάνεται η διαφορά των πιέσεων προκαλείται αιμορραγία στην κοιλότητα του μέσου ωτός, ρήξη του τυμπάνου και δημιουργία περιλεμφικού συριγγίου δια μέσου της ωοειδούς ή της στρογγύλης θυρίδος. Ο ασθενής αισθάνεται έντονο πόνο στο αυτί, εκδηλώνει βαρηκοία αγωγιμότητας ή αν έχει πάθει περιλεμφικό συρίγγιο εκδηλώνει νευραισθητήρια βαρηκοία.\nΤο βαροτραύμα του έσω ωτός δεν είναι συνηθισμένο σε σύγκριση με την βαροωτίτιδα του μέσου ωτός, αλλά μπορεί να συνοδευτεί από εμβοές, απώλεια ακουστικής ικανότητας και ίλιγγο. Τα συμπτώματα προκαλούνται μόλις διαταραχτεί η φυσιολογική διαφορά πιέσεων μεταξύ του μέσου και του έσω ωτός, όπως αυτό μπορεί να συμβεί κατά την ταχεία ανάδυση στην επιφάνεια του νερού, μετά από μια βαθειά κατάδυση, οπόταν αυξάνει γρήγορα η εξωτερική πίεση ή κατά την ταχεία κάθοδο αεροπλάνου. Η εκδήλωση νευραισθητήριας βαρηκοΐας ή ιλίγγου κατά την κατάδυση σημαίνει την ανάπτυξη περιλεμφικού συριγγίου. Η δημιουργία τέτοιων συμπτωμάτων κατά την ανάδυση δύτη από μεγάλο βάθος μπορεί επιπρόσθετα να σημαίνει τη δημιουργία φυσαλίδων αέρα στο έσω ους (εμβολή αέρος) ή την πρόκληση αγγειοεγκεφαλικού επεισοδίου.\nΤο περιλεμφικό συρίγγιο ή λαβυρινθικό συρίγγιο είναι μια παθολογική επικοινωνία μεταξύ του έσω ωτός (που περιέχει υγρό) και του μέσου ωτός (που περιέχει αέρα), η οποία επιτρέπει τη μετακίνηση περιλεμφικού υγρού προς το μέσον ους μετά από ρήξη της ωοειδούς ή της στρογγυλής θυρίδας. Η ρήξη αυτή μπορεί να προκληθεί μετά από ένα βαροτραύμα, κατά τη χειρουργική επέμβαση στον αναβολέα (τοποθέτηση πρόσθεσης στον αναβολέα), μετά από τραυματισμό του έσω ωτός, μετά από οστική διάβρωση από λοίμωξη ή την παρουσία νεοπλάσματος ή μπορεί να προκληθεί ιδιοπαθώς. Η ρήξη της στρογγύλης θυρίδας μπορεί να προκληθεί μετά από κατάδυση, ακόμη ακόμη και σε μικρό βάθος νερού ή ακόμη και σε βάθος που δεν φτάνει τον πάτο μιας πισσίνας. Σ΄αυτή την περίπτωση εκτός από την άμεση κάκωση του έξω ωτός και την πρόκληση βαροτραύματος, το περιλεμφικό συρίγγιο θα μπορούσε να προκληθεί από τραυματισμό με μηχανισμό «μαστιγίου» (κάκωση Whiplash)  .\nΟι κύριες κλινικές εκδηλώσεις του περιλεμφικού συριγγίου είναι η αιφνίδια ή η προοδευτικά εξελισσόμενη, με διακυμάνσεις νευραισθητήρια βαρηκοία και ο ίλιγγος, ναυτία έμετος. Ο ίλιγγος και η απώλεια της ακοής προκαλούνται κατά το χειρισμό της δοκιμασίας Valsalva, κατά την προσπάθεια πρόκλησης εξίσωσης από τον δύτη ή μετά την έκθεση του πάσχοντος (όχι δύτης) σε ισχυρό ήχο (φαινόμενο Tullio). Άλλα συμπτώματα που συνοδεύουν το περιλεμφικό συρίγγιο είναι οι εμβοές ώτων, διαταραχές της ιοσορροπίας και αίσθημα πληρότητας του αυτιού. Αν εμφανιστεί περιλεμφικό συρίγγιο σε παιδί, αυτό μπορεί να σχετίζεται με με συγγενείς ανωμαλίες του μέσου ή του έσω ωτός.\nΣε περίπτωση διαταραχής της λειτουργίας του έσω ωτός κατά τη διάρκεια μιας κατάδυσης, θα πρέπει να περάσει από το νου η ρήξη της στρογγύλης θυρίδας. Σε κάθε δύτη που αναφέρει απώλεια ακοής και ή σημεία βαροτραύματος του μέσου ωτός θα πρέπει να γίνεται πλήρης ωτολογική εξέταση. Αφού αποκλειστούν άλλες αιτίες των συμπτωμάτων του ασθενούς με την αξιολόγηση του ιστορικού, την κλινική εξέταση και την ακοομέτρηση και την τυμπανομετρία, οριστικότερη διάγνωση μπορεί να γίνει με ερευνητική τυμπανοτομία και άμεσος έλεγχος για διαρροή υγρού δια μέσου της στρογγυλής ή ωοειδούς θυρίδας, εφόσον τα επιμένουν περισσότερο από 24 ώρες. Παρά τούτο, η αναπόφευκτη παρουσία ιστικού υγρού στην κοιλότητα του μέσου ωτός καθιστά αβέβαιη τη διάγνωση. Καθώς όμως η οριστική χειρουργική θεραπεία του περιλεμφικού συριγγίου γίνεται με την τοποθέτηση κάποιου αυτομοσχεύματος μαλακού ιστού πάνω στο σημείο της διαρροής του υγρού, αυτό μπορεί να επιτελεστεί, από τη στιγμή που έγινε η τυμπανοτομία, ακόμη κι αν απουσιάζουν πειστικά ευρήματα κατά τη διάρκεια της επέμβασης .\nΟ δύτης εφαρμόζει οποιαδήποτε μέθοδο έχει εκπαιδευτεί να εξισώνει τις πιέσεις. Η πιο απλή και αποτελεσματική μέθοδος πρόκλησης εξίσωσης πιέσεων στο αυτί είναι η δοκιμασία Βαλσάλβα. Μόλις γίνει αισθητός ο πόνος στο αυτί του δύτη, φυσάει τη μύτη του, κλείνοντας τα ρουθούνια και γέρνοντας την κεφαλή προς τον ώμο του αυτιού που δεν πονάει. Έτσι ευθειάζεται η ευσταχιανή σάλπιγγα και περνάει ο αέρας ευκολότερα προς το πάσχον μέσον ους. Εφόσον μετά την ανάδυση επιμένει το μπούκωμα στο αυτί, ο πάσχων επιμένει να κάνει εξισώσεις με τον παραπάνω χειρισμό (δοκιμασία Βαλσάλβα) και κάνει ρινικούς ψεκασμούς με ένα ενδορρινικό τοπικό αποσυμφορητικό ή παίρνει αποσυμφορητικό από τη μύτη που περιέχει ψευδοεφεδρίνη με στόχο τον περιορισμό του οιδήματος της ευσταχιανής σάλπιγγας. Συχνά το ξεκίνημα του βαροτραύματος του μέσου ωτός ανακουφίζεται ή και υποχωρεί, όταν ο δύτης κάνει πολύ έντονη δοκιμασία, ενώ βρίσκεται εν καταδύσει. Μια τέτοια όμως βίαιη, ξαφνική κίνηση του τυμπάνου προς τα έξω μπορεί να οδηγήσει σε αποσύνδεση των οσταρίων του άκμονα και του αναβολέα.\nΑν το μπούκωμα δεν υποχωρεί σε 24 ώρες χορηγείται κορτιζόνη από το στόμα για πέντε ημέρες, στην κατάλληλη δόση, η οποία δρα ως ισχυρό αντιφλεγμονώδες και αποιδηματικό του βλεννογόνου της ευσταχιανής σάλπιγγας.\nΑν από το ιστορικό διαπιστωθεί η παρουσία αλλεργικής ρινίτιδας, η χορήγηση κορτιζόνης για τρεις συνεχόμενες μέρες θα δράσει ευεργετικά και ταυτόχρονα, πριν χορηγηθούν αντιαλλεργικά φάρμακα, με ενδοεπιδερμικές δοκιμασίες νυγμού (skin prick tests) o ωτορινολαρυγγολόγος αποδεικνύει αν ο ασθενής είναι ή δεν είναι αλλεργικός. Αν αποδειχτεί ότι ο ασθενής είναι αλλεργικός προς διάφορα αλλεργιογόνα προγραμματίζεται η αποευαισθητοποίησή του με υπογλώσσια ανοσοθεραπεία . Εφόσον ο δύτης είναι επαγγελματίας δεν επιτρέπεται να αφήσει την αλλεργική του ρινίτιδα αθεράπευτη και επιβάλλεται να κάνει υπογλώσσια ανοσοθεραπεία.\nΟ γράφων έχει εμπειρία ως θεραπευτής και δυτών με αλλεργική ρινίτιδα, αλλεργική ρινοκολπίτιδα, αλλεργική καθ’ υποτροπήν εκκριτική ωτίτιδα, οι οποίοι συνέχισαν την καριέρα τους ως δύτες, αφού απευαισθητοποιήθηκαν παίρνοντας υπογλώσσια ανοσοθεραπεία με τα εκχυλίσματα αλλεργιογόνων sarmallergeniallerdrop.\nΑν ο δύτης πάσχει από χρόνια ιγμορίτιδα ή άλλη ρινοκολπίτιδα χορηγείται το κατάλληλο αντιβιοτικό, καθαρίζονται οι ρινικές κοιλότητες, πολλές φορές την ημέρα με υπέρτονο διάλυμα φυσιολογικού ορού (Osmocleannasalspray), για 20 ημέρες και ταυτόχρονα γίνονται ρινικοί ψεκασμοί με το Rhinosisamnasalspray , που περιέχει σησαμέλαιο, μαστιχέλαιο και βιταμίνη Ε. Γίνονται 3 ψεκασμοί στο κάθε ρουθούνι κάθε τρείς ώρες, κατά τη διάρκεια της ημέρας, για ένα μήνα. Το Rhinosisamnasalspray έχει μαλακτικές, αντιφλογιστικές και ισχυρές αντιοξειδωτικές ιδιότητες με ικανότητα βελτίωση της αποτελεσματικής λειτουργίας των κροσσών του βλεννοκροσσωτού επιθηλίου του ρινικού βλεννογόνου.\nΣτη σπάνια περίπτωση δημιουργίας περιλεμφικού συριγγίου (διαρροή περιλέμφου από το έσω προς το μέσον ους) με νευραισθητήρια βαρηκοία και ίλιγγο, συνιστάται ανάπαυση του ασθενούς με ανεβασμένο το προσκέφαλο και αποφυγή βίαιων κινήσεων, άρσης βάρους, σφιξίματος κατά την αποπάτηση, κλπ, για να διευκολυνθεί το κλείσιμο του συριγγίου . Αν τα συμπτώματα δεν υποχωρούν ή χειροτερεύουν ενδείκνυται η χειρουργική διερεύνηση του μέσου ωτός και κλείσιμο του συριγγίου. Τα αποτελέσματα της επέμβασης είναι καλά όσον αφορά τη βελτίωση του ιλίγγου, αλλά είναι πιο αβέβαια, όσον αφορά τη βελτίωση της ακοής. Η βελτίωση της ακοής φαίνεται να σχετίζονται αρνητικά με τη διάρκεια της καθυστέρησης του κλεισίματος του συριγγίου .\nΟ δύτης που έχει ιογενές συνάχι, αλλεργική ή άλλου τύπου ρινίτιδα με μπούκωμα στη μύτη ή οξεία ή χρόνια ρινοκολπίτιδα δεν επιχειρεί κατάδυση αν δεν έχουν υποχωρήσει τα συμπτώματά του πλήρως και να έχει παραμείνει χωρίς κανένα σύμπτωμα για τρείς ημέρες. Αν Ο δύτης πάσχει από μη αλλεργική ρινίτιδα και υποφέρει από μπούκωμα της μύτης, αν αποφασίσει να καταδυθεί θα πρέπει να κάνει πρώτα τυμπανόγραμμα για να είναι απόλυτα βέβαιος ότι λειτουργεί καλά η ευσταχιανή του σάλπιγγα. Αν το τυμπανόγραμμα είναι φυσιολογικό, τότε ο δύτης μπορεί να καταδυθεί , αν 30 λεπτά πριν από την κατάδυση ή την ανάδυση κάνει ρινικούς ψεκασμούς με κάποιο ενδορρινικό αποσυμφορητικό.\nΗ υπερβαρική θεραπεία έχει χρησιμοποιηθεί εδώ και πολλά χρόνια με επωφελή αποτελέσματα στη νόσο της αποσυμπίεσης (decompression sickness) και την εμβολή από αέριο (gaseous embolism). Αντιθέτως, το βαροτραύμα δεν χρειάζεται θεραπεία επανασυμπίεσης (recompressive therapy). Οποτεδήποτε υπάρχει διαγνωστική αμφιβολία θα πρέπει να εφαρμόζεται θεραπεία επανασυμπίεσης, όσο το δυνατόν συντομότερα, λόγω των πιθανών σοβαρών επακόλουθων, σε περίπτωση που ο ασθενής παραμείνει αθεράπευτος, καθόσον οι κίνδυνοι που περικλείει η θεραπεία είναι ελάχιστοι .\nΣΥΝΔΡΟΜΟ ΑΝΑΣΤΡΟΦΟΥ ΑΥΤΙΟΥ (REVERSED-EAR YNDROME) Ή ΒΑΡΟΤΡΑΥΜΑ ΤΟΥ ΕΞΩ ΑΚΟΥΣΤΙΚΟΥ ΠΟΡΟΥ\nΟ όρος ανάστροφο αυτί (reversed ear) περιγράφηκε το 1961, αν και το φαινόμενο ήταν γνωστό από παλιά στους δύτες, όπως ο Cousteau (1953) [35, 36]. Οι δύτες πίστευαν ότι η τυμπανική μεμβράνη του αυτιού ΄΄φούσκωνε΄΄ προς τα έξω και έσπαγε. Στην πραγματικότητα όμως, ποτέ δεν συμμετείχε το μέσον ους ή το τύμπανο αιτιολογικά στο μηχανισμό πρόκλησης αυτού του τύπου ρήξης του τυμπάνου, καθώς η κατάσταση αυτή είναι ένα βαροτραύμα του έξω ακουστικού πόρου.\nΚατά την κατάδυση, η εξωτερική περιβαλλοντική πίεση που δημιουργείται, τείνει να ωθεί το τύμπανο προς τα έσω. Αυτή την κατάσταση την αντιμετωπίζει ο δύτης, κάνοντας εξίσωση των πιέσεων στο μέσο και το έξω ους (αυτί) με τη δοκιμασία Βαλσάλβα (φυσάει τον αέρα με κλειστό το στόμα και τα ρουθούνια, ο οποίος οδηγείται δια της ευσταχιανής σάλπιγγας στο μέσον ους).\nΑν αποτύχει η δοκιμασία Βαλσάλβα και δεν εξισωθούν οι πιέσεις και την επαναλάβει ο δύτης βίαια και επίμονα μπορεί να προκληθεί ρήξη του τυμπάνου με φορά από έξω προς τα μέσα. Η ρήξη του τυμπάνου στο ανάστροφο αυτί γίνεται με φορά από έσω προς τα έξω. Αυτού του τύπου οι ρήξεις δεν είναι ασυνήθιστο γεγονός στους δύτες. Όμως ο έμπειρος ωτορινολαρυγγολόγος μπορεί να κάνει διάκριση μεταξύ ενός ρήγματος τυμπάνου, που προκλήθηκε από βίαιη προσπάθεια εξίσωσης και του ρήγματος που προκλήθηκε από ανάστροφο αυτί. Η διάκριση μεταξύ αυτών των δύο τύπων ρηγμάτων είναι σημαντική, καθώς η πρόγνωσή τους είναι διαφορετική.\nΚλινική εικόνα: Ο δύτης που έχει πάθει ανάστροφο αυτί δεν παραπονείται κατά κανόνα για κάποιο σύμπτωμα. Όμως δυνατόν να τρέχει αίμα από τον έξω ακουστικό πόρο προς το πτερύγιο του πάσχοντος αυτιού. Κατά την ωτοσκόπηση, αν δεν τρέχει αίμα μπορεί να παρατηρηθεί εκχύμωση στο δέρμα του τυμπάνου ή του έξω ακουστικού πόρου. Δυνατόν από την εκχύμωση να υπάρχει ροή αίματος (μικροαιμορραγία). Είναι σύνηθες να παρατηρηθεί μια φυσαλίδα με αίμα στην οπισθία άνω και πίσω περιοχή του τυμπάνου (αιματοτύμπανο) ή και ρήξη της φυσαλίδας.\nΑιτιολογία: Οι σύγχρονοι δύτες χρησιμοποιούν ειδικές καταδυτικές συσκευές εισπνοής αέρα, που ρυθμίζονται να χορηγούν τον αέρα αυτόματα, ανεξάρτητα με το πώς και πότε αλλάζει η περιβαλλοντική πίεση του δύτη. Έτσι ο δύτης εξασφαλίζει πίεση αέρα στους πνεύμονες, τις παραρρίνιους κόλπους, τις κοιλότητες των μέσων ώτων, που παραμένει ίδια με την περιβαλλοντική πίεση, αρκεί οι έξω ακουστικοί πόροι των αυτιών του να είναι καθαροί και τα στόμια εξόδου των παραρρινίων κόλπων να παραμένουν ανοικτά.\nΗ βασική αιτία του ανάστροφου αυτιού είναι η υδατοστεγής ελαστική κουκούλα της καταδυτικής στολής του δύτη, η οποία ως κλειστή κοιλότητα καλύπτει και τα στόμια των έξω ακουστικών πόρων των αυτιών του. Στην κοιλότητα της κουκούλας του δύτη υπάρχει μερικό κενό και η πίεση μπορεί να πέσει κάτω από την πίεση που επικρατεί στους ιστούς. Η ελάττωση της πίεσης κάτω από το σκούφο και στον αυλό του έξω ακουστικού πόρου κάνει το τύμπανο να ΄΄φουσκώσει΄΄ προς τα έξω, όπως η ακίνδυνη εξώθηση του τυμπάνου που προκαλείται με τη δοκιμασία Βαλσάλβα, η οποία ποτέ δεν προκαλεί πόνο σε ένα υγιές αυτί.\nΚαθώς ο δύτης καταδύεται αυξάνει η αρτηριακή του πίεση από την πίεση που ασκεί το νερό στο σώμα του. Φυσικά η διαφορά της συστολικής/διαστολικής πίεσης του δύτη παραμένει η ίδια και καθώς η πίεση των υγρών του σώματος επίσης αυξάνει από την εξωτερική πίεση η περιφερική αντίσταση και το έργο της καρδιάς παραμένουν σχεδόν αναλλοίωτα. Στην πραγματικότητα είναι ελαφρώς ελαττωμένα λόγω περιορισμού της υδροστατικής πίεσης μέσα στο αγγειακό σύστημα. Όμως, όπως περιγράφηκε πιο πάνω, η πίεση κάτω από την καταδυτική στολή και ως εκ τούτου και στον αυλό του έξω ακουστικού πόρου των αυτιών είναι μικρότερη από την εξωτερική πίεση, ενώ η αυξημένη αρτηριακή πίεση τείνει παθητικά να διαστείλει τα τριχοειδή αιμοφόρα αγγεία στην επιφάνεια του σώματος. Πραγματική αγγειοδιαστολή δεν συμβαίνει στην επιφάνεια του σώματος που υποστηρίζεται από την εξωτερική πίεση δια μέσου της άμεσης επαφής της στολής με το δέρμα του δύτη. Όμως δεν υπάρχει τέτοια υποστήριξη στις περιοχές του δέρματος του αυλού του έξω ακουστικού πόρου. Το δέρμα του έξω ακουστικού πόρου είναι προσκολλημένο στο περιόστεο του έξω ακουστικού πόρου. Κάτω από το δέρμα υπάρχει ελάχιστος υποδόριος ιστός, μέσα στον οποίον τα τριχοειδή αρτηρίδια έχουν ελάχιστα περιθώρια να διασταλούν. Οποιαδήποτε τάση για αγγειοδιαστολή αυτών των τριχοειδών διαχωρίζει το δέρμα από το περιόστεο, δημιουργώντας αρχικά πετέχιες και στη συνέχεια φυσαλίδες, παρόμοιες με αυτές που παρατηρούνται στο ανάστροφο αυτί. Τα ανωτέρω τα απέδειξε πειραματικά ο Jarrett (1961).\nΘεραπεία: Συνήθως το ρήγμα του τυμπάνου κλείνει μόνο του χωρίς θεραπεία συνήθως μέσα σε δύο εβδομάδες. Χορηγείται προληπτικά αντιβιοτικό και απαγορεύεται κολύμβηση και οι καταδύσεις μέχρις ότου κλείσει η ρήξη του τυμπάνου.\nΠρόληψη: Αν ένας ερασιτέχνης δύτης επιθυμεί να καταδυθεί σε ψυχρό νερό θα πρέπει να επιλέξει καταδυτική στολή από πορώδες ελαστικό. Αυτό το υλικό ποτέ δεν προκαλεί ανάστροφο αυτί, διότι το πορώδες υλικό αδυνατεί να διατηρήσει ένα μερικό κενό στους έξω ακουστικούς πόρους, ενώ ποτέ δεν δημιουργούνται πετέχιες στο δέρμα του τυμπάνου και του έξω ακουστικού πόρου.\nΤο Το αιφνίδιο βαροτραύμα του μέσου ωτός ή μια βίαιη δοκιμασία Βαλσάλβα, που θα γίνει για να αντιρροπιστείαυτή η κατάσταση μπορεί να προκαλέσει βλάβη, είτε στον κοχλία, είτε στην αίθουσα του λαβυρίνθου με τον εξής μηχανισμό. Όταν η εξωτυμπανική πίεση αυξάνει κατά τη διάρκεια μιας κατάδυσης το τύμπανο υφίσταται μια εισολκή, που το ωθεί προς τα μέσα. Αυτό έχει ως επακόλουθο η βάση του αναβολέα να ασκήσει πίεση στην ωοοειδή θυρίδα και την προώθηση της περιλέμφου προς την στρογγύλη θυρίδα που υφίσται εξωλκή (φουσκώνει προς τα έξω).\nΕικ. 12. Φυσιολογική απεικόνιση του μέσου ωτός, της Ευσταχιανής σάλπιγγας και του στομίου της, καθώς και της ωοειδούς και της στρογγύλης θυρίδας.\nΕικ. 13. Περιλεμφικό συρίγγιο στην ωοειδή και στρογγύλη θυρίδα του έσω ωτός, όταν ο δύτης κάνει βίαια τη δοκιμασία Βαλσάβα, προκειμένου να επιτύχει την εξίσωση των πιέσεων στα αυτιά.\nΤο αιφνίδιο βαρο-τραύμα του μέσου ωτός ή μια βίαιη δοκιμασία Βαλσάλβα, που θα γίνει για να αντιρροπιστεί αυτή η κατάσταση μπορεί να προκαλέσει βλάβη, είτε στον κοχλία, είτε στην αίθουσα του λαβυρίνθου με τον εξής μηχανισμό. Όταν η εξωτυμπανική πίεση αυξάνει κατά τη διάρκεια μιας κατά-δυσης το τύμπανο υφίσταται μια εισολκή, που το ωθεί προς τα μέσα. Αυτό έχει ως επακόλουθο η βάση του αναβολέα να ασκήσει πίεση στην ωοοειδή θυρίδα και την προώθηση της περιλέμφου προς την στρογγύλη θυρίδα που υφίσται εξωλκή (φου-σκώνει προς τα έξω). Όπως έχει ήδη αναφερθεί το παθητικό άνοιγμα του στομίου της Ευσταχιανής σάλ-πιγγας προκαλεί εξί-σωση της εξωτυμπα-νικής και οπισθοτυ-μπανικής πίεσης. Σε περίπτωση που η αλλαγή της πίεσης γίνει απότομα ή βίαια, η ξαφνική και ανεξέ-λεγκτη κίνηση της βάσης του αναβολέα προς τα έξω μπορεί να δημιουργήσει μια εξίσου ισχυρή περιδύνυση της περιλέμφου στην ωτική κάψα. Μια τέτοια αντίδραση μπορεί να βλάψει τη βασική μεμβράνη στη βασική κλίμακα του κοχλία.\nΌπως έχει ήδη αναφερθεί το παθητικό άνοιγμα του στομίου της Ευσταχιανής σάλπιγγας προκαλεί εξίσωση της εξωτυμπανικής και οπισθοτυμπανικής πίεσης. Σε περίπτωση που η αλλαγή της πίεσης γίνει απότομα ή βίαια, η ξαφνική και ανεξέλεγκτη κίνηση της βάσης του αναβολέα προς τα έξω μπορεί να δημιουργήσει μια εξίσου ισχυρή περιδύνυση της περιλέμφου στην ωτική κάψα. Μια τέτοια αντίδραση μπορεί να βλάψει τη βασική μεμβράνη στη βασική κλίμακα του κοχλία και να προκληθεί μόνιμη νευραισθητήρια βαρηκοία στις υψηλές συχνότητες, που συνοδεύονται και από εμβοές ποικίλης έντασης. Η μονόπλευρη βίαιη κίνηση του αναβολέα μπορεί να διεγείρει τη σύστοιχη αίθουσα που έχει ως επακόλουθο την πρόκληση ιλίγγου.\nΘεραπεία: Συνιστάται η παραμονή του ασθενούς στο κρεβάτι του με ανεβασμένο το προσκεφάλαιο κατά 30 μοίρες για τον περιορισμό της ενδοκρανιακής και ενδολαβυρινθικής πίεσης, που επιτρέπει την αυτόματη ίαση του συριγγίου συνήθως σε λίγες ημέρες σε πολλές περιπτώσεις. Αν παρά την ανάπαυση στο κρεβάτι επιμένει η βαρηκοία, θα πρέπει μέσα σε 10-12 ημέρες να αποκατασταθεί το συρίγγιο χειρουργικά, τοποθετώντας μόσχευμα περιτονίας ή περιχονδρίου που συμπιέζεται με gelfoam .\nΗ νάρκωση από άζωτο μοιάζει με τη δηλητηρίαση από οινόπνευμα, προκαλώντας ευφορία, ζάλη, διαταραχή της κρίσεως, διανοητική σύγχυση και αποπροσανατολισμό. Η πρόληψη της νάρκωσης από άζωτο προλαμβάνεται με την αντικατάσταση του αζώτου με λιγότερο τοξικό αέριο, το ήλιο .\nΊλιγγος από ασύμμετρη εξίσωση πιέσεων (alternobaric vertigo). Καθώς ο δύτης ανεβαίνει προς την επιφάνεια του νερού (ή ο πιλότος ανεβαίνει σε μεγάλο υψόμετρο) εκπτύσσονται αέρια που υπάρχουν μέσα στις κοιλότητες των μέσων ώτων του, αυξάνοντας τη σχετική μέση πίεση του μέσου ωτός. Αν η εξίσωση των πιέσεων, που επιτυγχάνεται μέσω των Ευσταχιανών σαλπίγγων γίνει ασύμμετρα για τα δύο αυτιά, τότε μπορεί να προκληθεί ίλιγγος, ο λεγόμενος ίλιγγος από ασύμμετρη εξίσωση πιέσεων (alternobaric vertigo), που συνοδεύεται από νυσταγμό. Σ’ αυτή την περίπτωση η μία Ευσταχιανή σάλπιγγα ανοίγει λιγότερο ή περισσότερο από την άλλη [41, 42, 43] .\nΗ συχνότητα του ίλιγγου από ασύμμετρη εξίσωση πιέσεων (alternobaric vertigo) μπορεί να εκδηλωθεί στο 9% των δυτών . Κατά τον Lundgren CEG ο δύτης μπορεί να κάνει μια σχετική υπερπίεση στο ένα μέσο ους του, καθώς αναδύεται (ή κατά την βίαιη δοκιμασία Βαλσάλβα που κάνει προσπαθώντας ν’ ανοίξει κάποια από τις Ευσταχιανές του σάλπιγγες. Στη μονόπλευρη υπερπίεση το τύμπανο ΄΄φουσκώνει ΄΄ προς τα έξω έλκοντας ταυτόχρονα και τη βάση του αναβολέα από την ωοειδή θυρίδα και προκαλώντας εισολκή (φούσκωμα προς το έσω ους) της στρογγύλης θυρίδας. Το γεγονός αυτό συνοδεύεται από περιδύνηση των υγρών του έσω ωτός, μονόπλευρη αιθουσαία διέγερση και ίλιγγο .\n. Ο ίλιγγος από ασύμμετρη εξίσωση πιέσεων (alternobaric vertigo) γίνεται εντονότερος όταν ο δύτης βρίσκεται σε κάθετη θέση. Το αίσθημα της περιστροφής από τον ίλιγγο γίνεται αισθητό προς το αυτί στο οποίο υπάρχει υψηλότερη πίεση και τείνει να εκδηλωθεί μόλις η πίεση διαφέρει κατά 60 cm ή περισσότερο [45, 46].\nκατά τη διάρκεια μιας ανάδυσης, κατά την οποία ο δύτης δεν εκπνέει επαρκώς τα εκπτυσσόμενα αέρια προκαλούν ρήξη των κυψελίδων των πνευμόνων, επιτρέποντας τη διαφυγή φυσαλίδων προς την αρτηριακή κυκλοφορία. Η εγκεφαλική εμβολή με αέρα είναι η μεγαλύτερη καταστροφή που μπορεί να προκληθεί σ’ αυτή την περίπτωση, ενώ οι αιθουσαίες διαταραχές είναι ελάσσονος σημασίας.\nΟι βλάβες του έσω ωτός που συνοδεύονται από βαρηκοία, εμβοές και ή ίλιγγο μπορεί να είναι ή κύρια ή μόνη εκδήλωση της νόσου της αποσυμπίεσης (decompression sickness) ή νόσου των δυτών (bends). H κατάσταση αυτή σχετίζεται με την απελευθέρωση φυσαλίδων αζώτου στην κυκλοφορία του αίματος και τους άλλους ιστούς του σώματος, καθώς η διαλυτότητά του αυξάνει κατά τη διάρκεια της ελάττωσης της πίεσης .\nΕφόσον εκδηλωθούν συμπτώματα η εφαρμογή κατάλληλης επανασυμπίεσης είναι κρίσιμη, προκειμένου να αποφευχθούν μόνιμες βλάβες στο δύτη. Υπενθυμίζεται ότι δεν προκαλείται νόσος των δυτών σε ρηχές καταδύσεις (λιγότερο από 30 πόδια ή 10 περίπου μέτρα), ανεξάρτητα από τη διάρκεια της κατάδυσης ή την ταχύτητα τηςανάδυσης, οπόταν θα πρέπει να αναζητούνται άλλα αίτια για την πρόκληση των συμπτωμάτων. Σε περίπτωση μιας βλάβης του έσω ωτός που προκλήθηκε κατά την κατάδυση θα πρέπει να έρχεται κατά νου η πιθανότητα ρήξης κάποιας θυρίδας έσω ωτός (ωοειδής ή στρογγύλη θυρίδα) και ότι σ’αυτή την περίπτωση δεν επιτρέπεται η επανασυμπίεση . Σύμφωνα με τις υπάρχουσες γνώσεις η αντιμετώπιση της ωτολογικής νόσου αποσυμπίεσης θα πρέπει να περιλαμβάνει: 1. Κατάλληλη επανασυμπίεση σε τουλάχιστον 99 πόδια βαθύτερα από το βάθος στο οποίο συνέβη το ατύχημα.\nΚατά την κατάδυση ή σε μια πτήση οι παραρρίνιες κοιλότητες μπορεί να υποστούν βαροτραύμα, που λέγεται βαροκολπίτιδα. Κάτω από φυσιολογικές συνθήκες, οι παραρρίνιοι κόλποι , όπως και η κοιλότητα του μέσου ωτός περιέχουν αέρα, των οποίων η πίεση είναι η ίδια με αυτήν που υπάρχει στις ρινικές θαλάμες και το ρινοφάρυγγα[Εικ. 14]. Ο βλεννογόνος που καλύπτει τις ρινικές θαλάμες συνεχίζει την πορεία του μέσα στις ρινικές κοιλότητες δια των στομίων των τελευταίων [Εικ. 14α] . Τα στόμια των παραρρινίων κόλπων επιτρέπουν την είσοδο αέρα μέσα στους κόλπους και έτσι εξασφαλίζεται ίση πίεση αέρα μέσα στις κοιλότητες των κόλπων και της μύτης. Η διάμετρος των στομίων επικοινωνίας των παραρρινίων κόλπων προς τις ρινικές κοιλότητες ποικίλει και μπορεί να είναι της τάξεως από 0,1-2-3 mm. Όσο μικρότερη είναι η διάμετρος αυτών των στομίων, τόσο ευκολότερα προκαλείται η απόφραξή τους, αν δημιουργηθεί οίδημα του βλεννογόνου, εξαιτίας μιας φλεγμονής ή άλλης παθολογικής καταστάσεως των κόλπων.\nΕικ. 14. Οι παραρρίνιες κόλποι είναι αεροφόρες κοιλότητες που επικοινωνούν με τις ρινικές κοιλότητες μέσω στομίων.\nΕικ. 14α.Τα στόμια εξόδου και αερισμού του αριστερού ιγμορείου άντρου και του αριστερού μετωπιαίου κόλπου. Όσο μικρότερη είναι η διάμετρος αυτών των στομίων, τόσο ευκολότερα προκαλείται η απόφραξή τους, αν δημιουργηθεί οίδημα του βλεννογόνου, εξαιτίας μιας φλεγμονής ή άλλης παθολογικής καταστάσεως των κόλπων.\nΠαρά τούτο, η δοκιμασία Βαλσάλβα, που γίνεται με σκοπό να προκληθεί εξίσωση πιέσεων μεταξύ της κοιλότητας του μέσου ωτός και του περιβάλλοντος, μέσω της Ευσταχιανής σάλπιγγας, συνήθως εξισώνει και τις πιέσεις μέσα στους παραρρίνιους κόλπους και τις ρινικές κοιλότητες. Στη βαροκολπίτιδα συμμετέχουν τα ιγμόρεια άντρα, οι ηθμοειδείς κυψέλες  και οι μετωπιαίοι κόλποι. Αναφέρεται επίσης η πρόκληση βαροτραύματος του σφηνοειδούς κόλπου, μετά από ελεύθερη κατάδυση σε βάθος 12 μέτρων σε δύο άτομα ηλικίας 29 και 37 ετών, που αποδείχτηκε με αξονική και μαγνητική τομογραφία . Το βαροτραύμα του σφηνοειδούς κόλπου, που προκλήθηκε μετά από άνοδο στην επιφάνεια της θάλασσας, μπορεί να εμφανιστεί στην αξονική ή μαγνητική τομογραφία ως συσσώρευση αέρα στην περιοχή του τουρκικού εφιππείου .\nΣτις εικόνες Κ1, Κ2, Κ3, Κ4 περιγράφεται η σταδιακή διαδικασία της πρόκλησης της βαροκολπίτιδας (βαροτραύμα) κατά την κάθοδο προς το βυθό (φάση συμπίεσης). Στην εικόνα Κ1 Διακρίνεται το δεξιό ιγμόρειο άντρο με το βλεννογόνο του που επιτρέπει τη διέλευση αέρα από το στόμιο της εξόδου του προς τη δεξιά ρινική κοιλότητα. Καθώς αρχίζει η κατάδυση και αυξάνει η εξωτερική περιβαλλοντική πίεση μπορεί να αποφραχτεί το στόμιο εξόδου του κολπικού βλεννογόνου, είτε από αγγειακή συμφόρηση του βλεννογόνου [Εικ. Κ2], είτε από την παρουσία πολυπόδων στη ρινική θαλάμη  [Εικ. Κ3] ή την παρουσία κάποιου καλοήθους ή κακοήθους όγκου του ιγμορείου, ενώ ταυτόχρονα ελαττώνεται ο όγκος του αέρα μέσα στα ιγμόρεια.\nΕφόσον δεν ανοίγει το στόμιο εξόδου των ιγμορείων και επιμένει η απόφραξή τους, όσο συνεχίζεται η κατάδυση, ο συνεχώς περιοριζόμενος όγκος του αέρα μέσα στα ιγμόρεια ασκεί ένα συνεχιζόμενο αναρροφητικό αποτέλεσμα επί του βλεννογόνου, ο οποίος καθώς εξοιδαίνεται προκαλεί επιδείνωση της απόφραξης του στομίου εξόδου των άντρων [Εικ.Κ4].\nΘα πρέπει επίσης να αναφερθεί ότι η μηχανική απόφραξη της μύτης, σε ορισμένα άτομα που οφείλεται σε παλαιούς ρινικούς τραυματισμούς ή σε έντονη σκολίωση του ρινικού διαφράγματος ή κακή λειτουργία της ρινικής βαλβίδας ή συμφόρηση με μπούκωμα της μύτης, είτε λόγω αλλεργίας είτε από μη αλλεργική ρινίτιδα μπορεί να συμβάλουν στην δημιουργία βαροκολπίτιδας. Ακόμη και στους καλύτερα εκπαιδευμένους καταδύτες μπορεί να προκληθεί βαροκολπίτιδα αν καταδυθούν υποφέροντας από το συνηθισμένο συνάχι. Κάθε μορφή ρινίτιδας προκαλεί οίδημα του ρινικού βλεννογόνου, που μπορεί να αποφράξει το στόμιο εξόδου των παραρρινίων κόλπων (ιγμόρεια, μετωπιαίος κόλπος) και να συμβάλλει στη δημιουργία της βαροκολπίτιδας. Όσο μικρότερη είναι η διάμετρος των στομίων εξόδου των ιγμορείων ή όσο περισσότερο ελικοειδής είναι ο μετωπορρινικός πόρος, τόσο μεγαλύτερη πιθανότητα υπάρχει να πάθει κανείς ευκολότερα βαροκολπίτιδα, αν καταδυθεί με συνάχι ή μπούκωμα της μύτης οποιασδήποτε αιτιολογίας .\nΑς υποθέσουμε ότι υπάρχει μια απόφραξη του στομίου εξόδου ενός ιγμορείου άντρου χωρίς αλλαγές της περιβαλλοντικής πίεσης. Σ’ αυτή την περίπτωση υπάρχει κάποια απορρόφηση οξυγόνου από το βλεννογόνο που καλύπτει τα τοιχώματα του ιγμορείου, του εγκλωβισμένου αέρα μέσα στο ιγμόρειο.. Αυτή η κατάσταση οδηγεί στη δημιουργία σχετικού κενού.\nΚαθώς ο δύτης καταδύεται η πίεση αυξάνει επί όλων των ιστών, εκτός από τις ασυμπίεστες κοιλότητες των μέσων ώτων και των παραρρινίων κόλπων που περιβάλλονται ερμητικά από οστά [Εικ. 2 Α1]. Γιαυτό το λόγο, μέσα στην κολπική κοιλότητα του ιγμορείου υπάρχει μια σχετικά περιορισμένη πίεση αέρα, πράγμα που κάνει το αίμα να πλημμυρίσει τα αγγεία του κολπικού βλεννογόνου [Εικ. 15 Α1]. Εξαιτίας της υπερβολικής συμφόρησης με αίμα των αγγείων του κολπικού βλεννογόνου τελικά προκαλείται οίδημα του βλεννογόνου και εξέρχεται οροαιματηρό εξίδρωμα στην κοιλότητα του κόλπου.. Είναι δυνατόν επίσης να προκληθεί πραγματική αιμορραγία μέσα στην κολπική κοιλότητα. Η έκταση της παθολογοανατομικής βλάβης είναι ανάλογη προς το βαθμό της διαφορικής πίεσης και τη διάρκεια του χρόνου διατήρησης της μη εξισωμένης πίεσης . Το γεγονός ότι οι πιέσεις των ιστών του σώματος είναι περίπου 1/20 ατμόσφαιρας μεγαλύτερες από τις περιβαλλοντικές τους αυξάνει την τάση σχηματισμού εξιδρώματος στο υπερβαρικό περιβάλλον..\nΚατά τη διάρκεια της περιόδου κατά την οποία ξανανοίγει το στόμιο εξόδου του ιγμορείου ή του μετωπορρινικού πόρου είναι σύνηθες για τον δύτη-πάσχοντα να παρατηρήσει να βγαίνει από το ρουθούνι του οροαιματηρό υγρό ή καθαρό αίμα, καθώς αδειάζει το περιεχόμενο του κόλπου. Το κύριο κλινικό χαρακτηριστικό της βαροκολπίτιδας του ιγμορείου είναι ο πόνος στην περιοχή του πάσχοντος ιγμορείου ή στο ήμισυ του προσώπου. Άλλοτε πάλι ο πόνος ανακλάται στην περιοχή του σύστοιχου μετωπιαίου κόλπου μέσω του ρινοδακρυικού νεύρου. Αν εκδηλωθείς οξύς επίμονος μετωπιαίος πονοκέφαλος, μετά από κατάδυση, που επιμένει και επιδεινώνεται τις επόμενες 12 ώρες, ο ασθενής θα πρέπει να ερευνάται με αξονική και μαγνητική τομογραφία για να αποκλειστεί η παρουσία αερίου και βλέννας (πνευμο- και βλεννοκέφαλος) στον επισκληρίδιο χώρο του εγκεφάλου .\nΜετά από μια κατάδυση ο δύτης μπορεί να παραπονεθεί για επίμονο πονοκέφαλο. Συνήθως αυτός ο πονοκέφαλος είναι καλοήθης και υποχωρεί μόνος του. Όμως ο μετά την κατάδυση πονοκέφαλος μπορεί, μερικές φορές, να οφείλεται σε μια σοβαρής νευρολογική διαταραχή. Γιαυτό σε περίπτωση εκδήλωσης μετακαταδυτικού πονοκεφάλου πρέπει να γίνεται διαφορική διάγνωση μεταξύ των κλασικών αιτίων κεφαλαλγίας και της κεφαλαλγίας μετά από αρτηριακή εμβολή με αέρι, νόσο αποσυμπίεσης και του ωτικού και παραρινοκολπικού βαροτραύματος .Ο ανεπαρκής αερισμός των συμπιεσμένων αερίων μπορεί να οδηγήσει σε συσσώρευση διοξειδίου του άνθρακος, διαστολή των εγκεφαλικών αγγείων και πονοκέφαλο. Άλλοι τύποι πονοκέφαλου που μπορεί να εκδηλωθεί σε δύτες ο πονοκέφαλος μετά από προσπάθεια, πονοκέφαλος μετά από ερεθισμό με ψυχρό ερέθισμα, πονοκέφαλος εκ τάσεως, , οξύς τραυματικός πονοκέφαλος, ημικρανιακή κρίση από υπερβαρική πυροδότηση, αυχενογενής πονοκέφαλος ή συνεπεία της καταπόνησης των κροταφογναθικών διαρθρώσεων, πονοκέφαλος από μονοξείδιο του άνθρακα και πονοκέφαλος από δηλητηρίαση.\nΗ σωστή διάγνωση και η εφαρμογή κατάλληλης θεραπείας απαιτεί την προσεκτική λήψη ιστορικού, τη λεπτομερή νευρολογική εξέταση και την πλήρη κατανόηση των φυσιολογικών καταπονήσεων του οργανισμού του δύτη στο υποβρύχιο περιβάλλον  . Η παρουσία εστιακών νευρολογικών συμπτωμάτων, ακόμη και σε κάποιον καταδυθέντα, που είναι γνωστός ημικρανιακός ασθενής δεν πρέπει να αγνοείται και μάλλον να θεραπεύεται αμέσως με χορήγηση 100% οξυγόνου και να παραπέμπεται χωρίς καθυστέρηση σε κέντρο που διαθέτει υπερβαρικό θάλαμο .\nΚατά τη διάρκεια της αυτόνομης κατάδυσης (SCUBA-diving), προκαλούνται σχετικές αλλαγές πίεσης μέσα στην καταδυτική προσωπίδα, σε σχέση με την περιβαλλοντική πίεση και οι οποίες μεταδίδονται στα μάτια και τους περιοφθαλμικούς ιστούς  . Όπως, κατά την κατάδυση εξισώνει ο δύτης τις πιέσεις στους αεροφόρους χώρους των κόλπων και των μέσων ώτων, έτσι πρέπει να εξισώνει το χώρο αέρα που περικλείεται μέσα στην καταδυτική του προσωπίδα (μάσκα). Αν κατά την κατάδυση δεν γίνει εξίσωση πιέσεων στον αεροφόρο χώρο της προσωπίδας ή εάν δεν προστεθεί αέρας στον αεροφόρο χώρο της προσωπίδας, εκπνέοντας από τα ρουθούνια μπορεί να προκληθεί άνιση πίεση μεταξύ του αεροφόρου χώρου της καταδυτικής προσωπίδας και της πίεσης των αγγείων του προσώπου. Η σχετικά αρνητική πίεση μπορεί να προκαλέσει ποικίλων βαθμών βαροτραύμα του προσώπου ή κάκωση των μαλακών ιστών του προσώπου που περικλείονται μέσα στην προσωπίδα (πετεχιακές αιμορραγίες στην περιοχή που καλύπτεται από την προσωπίδα και αιμορραγίες κάτω από τους επιπεφυκότες των ματιών.\nΟι μαλακοί ιστοί κάτω από την προσωπίδα και ιδιαίτερα γύρω από τα μάτια πρήζονται, δημιουργώντας περικογχικό οίδημα, ερυθρότητα και εκχυμώσεις.. Αν και η κλινική εικόνα του βαροτραύματος από καταδυτική προσωπίδα είναι δυσάρεστη , γενικά είναι ήπια και περιορίζεται μόνη της. Οι δύτες θα πρέπει να μαθαίνουν να εκπνέουν από τη μύτη μέσα στην προσωπίδα τους κατά τη διάρκεια της καθόδου, ώστε να εξισώνεται η πίεση μέσα στην προσωπίδα .\nΟι περισσότεροι δύτες ή υποψήφιοι δύτες επισκέπτονται τον ωτορινολαρυγγολόγο για να τον συμβουλευτούν, αν το ωτορινολαρυγγολογικό τους σύστημα τους επιτρέπει να κάνουν ασφαλώς καταδύσεις. Σύμφωνα με τις συστάσεις της Γερμανικής Εταιρείας Υποβρύχιας και Υπερβαρικής Ιατρικής [German Undersea and Hyperbaric Medical Society] , που στηρίζεται στην κλινική εμπειρία και της γνώσης του ΩΡΛ συστήματος των δυτών, που έχουν συσσωρεύσει οι ωτορινολαρυγγολόγοι σήμερα, ακόμη και οι δύτες με ιστορικό ωτορινολαρυγγολογικών προβλημάτων μπορεί να κριθούν ικανοί για καταδύσεις.\nΤρείς μήνες μετά από επέμβαση σε κάποιο παραρρίνιο κόλπο ή στη βάση του κρανίου, ακόμη και μετά από μαστοειδεκτομή θα πρέπει να κάνει δοκιμασία καταδυτικής ικανότητας υπό την επίβλεψη του ωτοχειρουργού του, προτού του χορηγηθεί πιστοποιητικό ικανότητας για κατάδυση και κάτω από ορισμένες προϋποθέσεις που τις θέτει και τις αξιολογεί ο ωτορινολαρυγγολόγος. Η αξιολόγηση της ικανότητας ενός ατόμου να κάνει καταδύσεις μετά από βαροτραύμα του έσω ωτός εξαρτάται από την ακουστική ικανότητα του αυτιού που έχει προσβληθεί. Μετά από νόσο αποσυμπίεσης του έσω ωτός χρειάζεται σχολαστική και προσεκτική αντιμετώπιση για την παρουσία καταλοίπων της βλάβης στο σύστημα της ακοής και της ισορροπίας και για την πιθανή παρουσία όπως μια αρτηριοφλεβική επικοινωνία στην καρδιά, από τα δεξιά στα αριστερά [21, 23].\nΟ Jagger RG και οι συνεργάτες του στο Division of Restorative Dentistry, Department of Oral and Dental Science, University of Bristol, Bristol, UK. Ερεύνησαν την επίπτωση της προσωπαλγίας και της πρόκλησης κατάγματος δοντιού σε δύτες που χρησιμοποιούσαν αυτόνομη καταδυτική συσκευή (SCUBA diving). Γιαυτό το λόγο έθεσαν κατάλληλο ερωτηματολόγιο σε διακόσιους δύτες τεσσάρων καταδυτικών κέντρων της βορειοανατολικής ακτής της Αυστραλίας. Με το ερωτηματολόγιο αυτό ελήφθησαν πληροφορίες που αφορούσαν τις καταδυτικές εμπειρίες, την εκδήλωση προσωπαλγίας και οδοντικών συμπτωμάτων κατά την κατάδυση.\nΣύμφωνα με το νόμο του Boyle, όσο αυξάνει η πίεση τόσο ελαττώνεται ο όγκος ενός αερίου και αντιστρόφως. Ο νόμος αυτός ισχύει και κατά την κατάδυση ατόμου, του οποίου λόγω κακής υγιεινής των δοντιών του υπάρχουν μικροί χώροι αέρα στα δόντια ή τα φατνία των δοντιών του. Οι παγιδευμένες ποσότητες αέρα σε παθολογικές οδοντικές κοιλότητες που έχουν ανένδοτα τοιχώματα οδηγούν στη δημιουργία προβλημάτων στο δύτη , διότι κατά την κατάδυση αυτές οι αεροφόρες κοιλότητες δεν μπορούν να περιορίσουν, ούτε να αυξήσουν τις διαστάσεις τους, ανάλογα με το βάθος που καταδύεται ο δύτης. Αν κάποιος καταδυθεί από την επιφάνεια του νερού, οπόταν δέχεται μια ατμόσφαιρα ως περιβαλλοντική πίεση, στα 33 μέτρα (99 πόδια), τότε η πίεση μέσα στις παθολογικές οδοντικές κοιλότητες θα αυξηθεί κατά 4 ατμόσφαιρες που αντιστοιχεί σε μια πίεση 58.6 lb/sq. In (λίμπρες κατά τετραγωνική ίντσα).\nΤα δόντια που βρίσκονται υπό ενδοδοντική θεραπεία (τους έχει γίνει απονεύρωση) και φέρουν προσωρινό σφράγισμα μπορεί να εκραγούν από την έκπτυξη του αέρα που περιέχει η οδοντική κοιλότητα, καθώς ο δύτης κάνει ανάδυση στην επιφάνεια του νερού (οδοντέκρηξη). Το φαινόμενο αυτό μπορεί συνηθέστερα να παρατηρηθεί στους δύτες μεγάλου βάθους που εισπνέουν μείγμα ηλίου και οξυγόνου [heliox mixture : 21% O2 (το ίδιο όπως ο ατμοσφαιρικός αέρας και 79% ηλίου (He)]. Οι ολικές οδοντικές στεφάνες από πορσελάνη μπορούν για τον ίδιο λόγο να θρυμματιστούν ακόμη και σε σχετικά μικρό βάθος των 22 μέτρων. Ο θρυμματισμός μπορεί να προκύψει από τον αποθηκευμένο αέρα στα σημεία ανεπαρκούς συγκόλλησης της στεφάνης και του οδοντικού στηρίγματός της .\nΟ κίνδυνος αυτός μπορεί να εξαλειφθεί τελείως, αν ο δύτης κατασκευάσει εκ νέου την οδοντοστοιχία ή τις οδοντοστοιχίες του από σιλικονούχο ελαστικό που είναι ενσωματωμένες με το επιστόμιο από ίδιο υλικό ("Comfo-Bite" from U.S.Divers) Ο οδοντίατρος αφού πάρει αποτύπωμα των φατνιακών αποφύσεων του δύτη τα τοποθετεί σε αρθρωτήρα και τα στέλνει στο εργαστήριο, όιπου παρασκευάζεται το επιστόμιο με ενσωματωμένες από το ίδιο υλικό οδοντοστοιχίες. Το νέο αυτό επιστόμιο με τις οδοντοστοιχίες αποτρέπουν ατυχήματα εισρόφησης της οδοντοστοιχίας.\nΤο ξηρό φατνίο είναι μια πιθανή επιπλοκή μετά την εξαγωγή κάπου δοντιού ιδίως γομφίου. Κλινικά διαγιγνώσκεται από την παρουσία ενός απογυμνωμένου από το μετεξακτικό πήγμα του αίματος σ’ ένα φατνίο, από το οποίο απομακρύνθηκε πρόωρα το πήγμα . Αυτό έχει ως συνέπεια να αποκαλύπτεται το οστούν του φατνίου και οι ελεύθερες νευρικές απολήξεις που καταλήγουν σ’αυτό. Ο ασθενής παραπονείται για ελαφρά δυσφορία, που ακολουθείται από έντονο διαξιφιστικό πόνο . Ένας μετεξακτικός πόνος που επιμένει για περισσότερο από δύο ημέρες μπορεί να θεωρηθεί ως ξηρό φατνίο. Συνήθως ξεκινάει ως ελαφρά δυσφορία, ακολουθεί ξαφνική επιδείνωση και ο πόνος γίνεται έντονος και διαξιφιστικός  .\nΤο κάπνισμα, οι τρίτοι γομφίοι και το χειρουργικό τραύμα σχετίζονται σημαντικά με την αυξημένη συχνότητα των συνολικών μετεξακτικών επιπλοκών, περιλαμβανομένου και του ξηρού φατνίου [31, 32]. . Οι δύτες καθώς συγκρατούν το με τα δόντια τους το επιστόμιο των σωλήνων αερισμού της καταδυτικής αυτόνομης συσκευής, κάνουν απομυζητική κίνηση που απομακρύνει το πήγμα από την κοιλότητα του φατνίου και ευνοείται έτσι η πρόκληση ξηρού φατνίου. Γιαυτό πρέπει να αποφεύγονται οι καταδύσεις τα 3 πρώτα 24ωρα μετά την εξαγωγή. Οι εντοπισμένοι μικροθύλακοι αέρα δεν φαίνεται να αποτελούν σημαντικό παράγοντα πρόκλησης βαροτραύματος. Ο δύτης που έχει πάθει ξηρό φατνίο θα πρέπει να επιστρέφει στην καταδυτική του ενασχόληση μέσα σε 2-8 εβδομάδες, ανάλογα με το ρυθμό επούλωσης του τραύματος, την ανυπαρξία φλεγμονής και πόνου και πάντοτε με συμβουλή του οδοντιάτρου που έκανε την εξαγωγή .\nΜερικά δόντια στα οποία γίνεται ενδοδοντική θεραπεία μπορεί να έχουν υποστεί κάταγμα, που συνήθως δεν διακρίνεται στην ακτινογραφία. Το σπασμένο άκρο του δοντιού αποτελεί πιθανή εστία παγίδευσης συμπιεσμένου αέρα μέσα στον πολφικό θάλαμο του δοντιού. Όσο διαρκεί η ενδοδοντική θεραπεία ενός δοντιού ο δύτης απέχει από τις καταδύσεις. Αν η ενδοδοντική θεραπεία δεν έχει γίνει ορθά και έχει αφεθεί κενό μεταξύ της γουταπέρκας και του σφραγίσματος, ο παγιδευμένος συμπιεσμένος αέρας μπορεί να αυξήσει τον όγκο του κατά την ανάδυση προς την επιφάνεια του νερού και να προκληθεί πόνος (βαροδονταλγία)  .\nΤα καταδυτικά ατυχήματα είναι ασυνήθιστα, αλλά μπορούν να συμβούν. Ο γιατρός που θα δώσει τις πρώτες βοήθειες σε έναν ασθενή που έπαθε νόσο των δυτών ή νόσο της αποσυμπίεσης θα πρέπει να γνωρίζει φυσική και παθοφυσιολογία των καταδύσεων. Η αύξηση του αριθμού των δυτών που ασχολούνται με τις καταδύσεις για λόγους ψυχαγωγικούς περιλαμβάνει και άτομα πιο ηλικιωμένα, που μπορεί να πάσχουν από λανθάνουσες νόσους, οι οποίες στο φυσικό περιβάλλον που ζουν δεν αισθάνονται κάποιο ενόχλημα, ενώ μπορεί να εμφανίσουν συμπτώματα σε μια κατάδυση. Τα καταδυτικά ατυχήματα μπορεί να προκληθούν από ποικίλες αιτίες, όπως η άγνοια των νόμων της φυσικής που βρίσκουν εφαρμογή σε μια κατάδυση, ένας τραυματισμός σε συνθήκες κατάδυσης, η αιφνίδια εκδήλωση συμπτωμάτων μια νόσου, όπως μια καρδιακή προσβολή, ένα εγκεφαλικό επεισόδιο, υπογλυκαιμία ή ένας ίλιγγος, που δεν οφείλεται σε καταδυτικές συνθήκες.\nΓιαυτό η θεραπεία ενός ιατρικού προβλήματος που εμφανίζεται αιφνίδια σε δύτη θα πρέπει να διαγιγνώσκεται και να αντιμετωπίζεται αμέσως. Η προσεκτική διάσωση και ακινητοποίηση του ασθενούς είναι τα πιο σημαντικά μέτρα για την αρχική θεραπεία. Θα πρέπει να χορηγηθεί οξυγόνο στον ασθενή μέχρις ότου φθάσει ο ασθενής φθάσει στον πλησιέστερο υπερβαρικό θάλαμο, όπου θα υποβληθεί σε θεραπεία με υπερβαρικό οξυγόνο [hyperbaric oxygen therapy (HBO2].\n. Δεν υπάρχει ειδική θεραπεία για τη νόσο της αποσυμπίεσης. Είναι πολύ σημαντικό να σταλεί έγκαιρα μήνυμα στον πλησιέστερο υπερβαρικό θάλαμο ότι διακομίζεται προς αυτόν ο ασθενής, διότι ο υπερβαρικός θάλαμος χρειάζεται κάποιο χρόνο να προετοιμαστεί για να δεχθεί τον ασθενή. Για χορηγηθούν πληροφορίες στον υπερβαρικό θάλαμο, που αφορούν το βάθος στο οποίο συνέβη το ατύχημα, τη διάρκεια της κατάδυσης και τη διακοπή της αποσυμπίεσης είναι σημαντικό να διασωθεί ο υπολογιστής της κατάδυσης του ασθενούς .\nΕικ 18.Θάλαμοι υπερβαρέως οξυγόνου, ενός ατόμου\n53. Böhm F, Lessle M. Round window membrane defect in divers. Laryngorhinootologie. 1999 Apr;78(4):169-75.\nΕλληνική Ομάδα Ωτορινολαρυγγολόγων που έχει ιδιαίτερο ενδιαφέρον στην καταδυτική ωτορινολαρυγγολογία\nΔρ Δημήτριος Ν. Γκέλης, Ωτορινολαρυγγολόγος\nΚωσταντίνος Μπάλλας, Ωτορινολαρυγγολόγος, Πρέβεζα\nΓεώργιος Κλούτσος, Ωτορινολαρυγγολόγος, Τζάνειο νοσοκομείο Πειραιάς\nΆρης Πάγκαλος, Ωτορινολαρυγγολόγος, Άγιος Νικόλαος, Κρήτη\nΑποστολόπουλος Κωσταντίνος, Ωτορινολαρυγγολόγος, Γενικό νοσοκομείο Καλάτας\nΜπατζακάκης Δημήτριος, Ωτορινολαρυγγολόγος, Γενικό νοσοκομείο Λάρισας\nΚαραπάντζος Ηλίας, ωτορινολαρυγγολόγος, Δράμα\nΑποστολόπουλος Κωνσταντίνος, Διευθυντής ΩΡΛ Κλινικής Γενικού Νοσοκομείου Καλαμάτας\nΜπουρολιάς Κωνσταντίνος, Ωτορινολαρυγγολόγος, Επισμηναγός, Διευθυντής ΩΡΛ Κλινικής Ναυτικού Νοσοκομείου Κρήτης\nΓκουβούσης Κωνσταντίνος, Ωτορινολαρυγγολόγος, Ναύπλιο\nΤελευταία Ενημέρωση (Κυριακή, 13 Ιούλιος 2014 13:10)


ΒΑΣΙΛΗΣ ΚΑΡΡΑΣ - ΓΙΑΝΝΗΣ ΠΛΟΥΤΑΡΧΟΣ - Full-Time.gr\nΒΑΣΙΛΗΣ ΚΑΡΡΑΣ – ΓΙΑΝΝΗΣ ΠΛΟΥΤΑΡΧΟΣ\nΤο αχτύπητο δίδυμο για μοναδικές βραδιές στη Θεσσαλονίκη!\nΜαζί τους οι GOIN΄THROUGH\nΣυμμετέχουν οι Dinamiss\nΠΡΕΜΙΕΡΑ: Παρασκευή 12 ΝΟΕΜΒΡΙΟΥ\nΜια συνεργασία – έκπληξη με τους απόλυτους πρωταγωνιστές της φετινής σεζόν έρχεται στο FIX!\nΟ Βασίλης Καρράς και ο Γιάννης Πλούταρχος ετοιμάζουν ένα ιδιαίτερο πρόγραμμα για το κοινό της συμπρωτεύουσας\nκαι υπόσχονται έναν ανεπανάληπτο χειμώνα μοναδικής αυθεντικής διασκέδασης!\nΟ Βασίλης Καρράς – ο άρχοντας με τις τεράστιες επιτυχίες και τους αμέτρητους θαυμαστές έρχεται να ξεσηκώσει το φανατικό κοινό του όπως μόνο αυτός ξέρει να κάνει με απόλυτη επιτυχία!\nΟ Γιάννης Πλούταρχος – με τη μαγευτική φωνή του και τα υπέροχα τραγούδια του είναι έτοιμος να μας χαρίσει μαγικές μουσικές στιγμές αφού το όνομά του έχει άκρως ταυτιστεί με το ερωτικό τραγούδι!\nΟ Νίκος Βουρλιώτης με τους Goin’ Through – στα καλύτερά του, με τη θετική του ενέργεια να ξεσηκώνει τον κόσμο συμπληρώνει τη μοναδική αυτή συνεργασία του φετινού χειμώνα!\nΤο hot δίδυμο των Dinamiss είναι έτοιμο να αναστατώσει με την εκρηκτική τους παρουσία το κοινό της Θεσσαλονίκης!\nΜε ανεβασμένη διάθεση, μεγάλες επιτυχίες, μοναδικές ερμηνείες…\nένα είναι σίγουρο…\nτο FIX θα γίνει ο top προορισμός για ξέφρενα βράδια στη Θεσσαλονίκη!\nκάθε Παρασκευή – Σάββατο\nΤηλ.: 231051455, 2310514511\nPrevPreviousΚΙΤΡΙΝΑ ΠΟΔΗΛΑΤA LIVE @ Σταυρός του Νότου club\nNextΤο Tekila restaurant στο ΣύνταγμαNext


Ενοικιαζόμενα Μπεγκούρ (Begur) για τις διακοπες σας με IHA\nΕνοικιαζόμενα Μπεγκούρ (Begur), Ενοικιάσεις για διακοπές από ιδιώτες σε ιδιώτες\nΤουριστικά καταλύματα > Παγκόσμιος > Ευρώπη > Ισπανία > Καταλονία > Επαρχία Χιρόνα > Μπεγκούρ (Begur)\nΘα βρείτε πολλά ενοικιαζόμενα στούντιο, διαμερίσματα, σπίτια και βίλες ως τουριστικά καταλύματα στη Μπεγκούρ (Begur). Επικοινωνήστε με τους ιδιοκτήτες απευθείας μέσω της σελίδας IHA και απολαύστε τις καλύτερες τιμές, προσφορές τελευταίας στιγμής που να ταιριάζουν τον προϋπολογισμό σας. Περιηγηθείτε τις φωτογραφίες των καταλυμάτων όπου να περάσετε τις διακοπές σας με την οικογένεια ή με τους φίλους. Όλες οι αγγελίες για διακοπές της IHA έχουν ελεγχτεί, οπότε οργανώστε το ταξίδι σας στη Μπεγκούρ (Begur) με εμπιστοσύνη!\nΕνοικιαζόμενα Μπεγκούρ (Begur) - Επαρχία Χιρόνα - Καταλονία - Ενοικιαζόμενα Βίλα Μπεγκούρ (Begur)\nΕνοικιαζόμενα Μπεγκούρ (Begur) - Επαρχία Χιρόνα - Καταλονία - Ενοικιαζόμενα Στούντιο Μπεγκούρ (Begur)\nΕνοικιαζόμενα Μπεγκούρ (Begur) - Επαρχία Χιρόνα - Καταλονία - Ενοικιαζόμενα Αγροτουριστικό κατάλυμα Μπεγκούρ (Begur)\nΕνοικιαζόμενα Μπεγκούρ (Begur) - Επαρχία Χιρόνα - Καταλονία - Ενοικιαζόμενα Σπίτι Μπεγκούρ (Begur)\nΔιαμέρισμα Προς ενοικίαση κοντά Μπεγκούρ (Begur) από 1 μέχρι 6 άτομα με 2 δωμάτια\nΕνοικιαζόμενα Λ'Εσταρτίτ (L'Estartit), σε 12km από Μπεγκούρ (Begur) - Επαρχία Χιρόνα - Καταλονία - Ενοικιαζόμενα Διαμέρισμα Μπεγκούρ (Begur)\nΒίλα Προς ενοικίαση κοντά Μπεγκούρ (Begur) από 2 μέχρι 9 άτομα με 4 δωμάτια\nΕνοικιαζόμενα Πάλς (Pals), σε 6km από Μπεγκούρ (Begur) - Επαρχία Χιρόνα - Καταλονία - Ενοικιαζόμενα Βίλα Μπεγκούρ (Begur)\nΒίλα Προς ενοικίαση κοντά Μπεγκούρ (Begur) για 4 άτομα με 2 δωμάτια\nΔιαμέρισμα Προς ενοικίαση κοντά Μπεγκούρ (Begur) για 4 άτομα με 1 δωμάτιο\nΕνοικιαζόμενα Πάλς (Pals), σε 6km από Μπεγκούρ (Begur) - Επαρχία Χιρόνα - Καταλονία - Ενοικιαζόμενα Διαμέρισμα Μπεγκούρ (Begur)\nΣπίτι Προς ενοικίαση κοντά Μπεγκούρ (Begur) από 1 μέχρι 6 άτομα με 3 δωμάτια\nΕνοικιαζόμενα Πάλς (Pals), σε 6km από Μπεγκούρ (Begur) - Επαρχία Χιρόνα - Καταλονία - Ενοικιαζόμενα Σπίτι Μπεγκούρ (Begur)\nΔιαμέρισμα Προς ενοικίαση κοντά Μπεγκούρ (Begur) από 1 μέχρι 6 άτομα με 3 δωμάτια\nΒίλα Προς ενοικίαση κοντά Μπεγκούρ (Begur) από 1 μέχρι 10 άτομα με 4 δωμάτια\nΒίλα Προς ενοικίαση κοντά Μπεγκούρ (Begur) για 6 άτομα με 3 δωμάτια\nΔιαμέρισμα Προς ενοικίαση κοντά Μπεγκούρ (Begur) από 2 μέχρι 6 άτομα με 3 δωμάτια\nΕνοικιαζόμενα Γιαφράνκ (Llafranc), σε 7km από Μπεγκούρ (Begur) - Επαρχία Χιρόνα - Καταλονία - Ενοικιαζόμενα Διαμέρισμα Μπεγκούρ (Begur)\nΣπίτι Προς ενοικίαση κοντά Μπεγκούρ (Begur) για 5 άτομα με 3 δωμάτια\nΕνοικιαζόμενα Torrent, σε 7km από Μπεγκούρ (Begur) - Επαρχία Χιρόνα - Καταλονία - Ενοικιαζόμενα Σπίτι Μπεγκούρ (Begur)\nΣτούντιο Μπεγκούρ (Begur)\nΔιαμέρισμα Μπεγκούρ (Begur)\nΣπίτι Μπεγκούρ (Begur)\nΒίλα Μπεγκούρ (Begur)


Σε "ανοικτή γραμμή" Αθήνα-Λευκωσία - Αίτημα για έκτακτο συμβούλιο των ΥΠΕΞ της ΕΕ για τις προκλήσεις Ερντογάν\n4:53 πμ, Πέμπτη 22 Ιουλ 2021 4:53 πμ, Πέμπτη 22 Ιουλ 2021\nΣε "ανοικτή γραμμή" βρίσκονται Αθήνα και Λευκωσία μετά τις προκλήσεις Ερντογάν στα Κατεχόμενα και την ανακοίνωση "ανοίγματος" μέρους της Αμμοχώστου. Ο υπουργός Εξωτερικών, Νίκος Δένδιας συναντήθηκε με τον Πρόεδρο της Κυπριακής Δημοκρατίας, Νίκο Αναστασιάδη.\n«Συνάντηση με τον δήμαρχο και μέλη του δημοτικού συμβουλίου Αμμοχώστου και ενημέρωση για τις επιπτώσεις που έχουν οι πρόσφατες παράνομες ενέργειες της Τουρκίας στα Βαρώσια», ανέφερε στον προσωπικό του λογαριασμό στο Twitter o Έλληνας ΥΠΕΞ.\nΕπικοινωνία Αναστασιάδη - Σακελλαροπούλου\nΕπίσης, το βράδυ της Τετάρτης υπήρξε τηλεφωνική επικοινωνία της Προέδρου της Δημοκρατίας, Κατερίνας Σακελλαροπούλου με τον Κύπριο ομόλογό της, Νίκο Αναστασιάδη. Η κα. Σακελλαροπούλου του εξέφρασε την απόλυτη συμπαράσταση της Ελλάδας, μετά τις τελευταίες απαράδεκτες εξαγγελίες της τουρκικής πλευράς για την περίκλειστη πόλη της Αμμοχώστου.\nΤαυτόχρονα σύμφωνα με ρεπορτάζ του ΣΚΑΪ, η Κύπρος με τη στήριξη της Ελλάδας ενδέχεται να καταθέσει αίτημα για έκτακτη σύγκληση του συμβουλίου των υπουργών Εξωτερικών της ΕΕ για τις παράνομες ενέργειες της Τουρκίας στα Βαρώσια.\nΤουρκοκυπριακά ΜΜΕ: 36 ακίνητα Ελληνοκυπρίων περιλαμβάν...\nΑπτόητη η Άγκυρα - Ετοιμάζει δεύτερο deal με τη Ρωσία γ...


Σε Telmaco και Spectratech έργα του ΑΠΘ – netweek.gr\nΤο Αριστοτέλειο Πανεπιστήμιο Θεσσαλονίκης (ΑΠΘ) κατακύρωσε, σύμφωνα με πληροφορίες, στην Spectratech τμήματα του διαγωνισμού «Προμήθεια και εγκατάσταση εξοπλισμού για την ενίσχυση της έρευνας, της τεχνολογικής ανάπτυξης και της καινοτομίας των Τμημάτων του Αριστοτελείου Πανεπιστημίου Θεσσαλονίκης».\nΣυγκεκριμένα, πρόκειται για την προμήθεια server (στις 6.814 ευρώ με ΦΠΑ), ρομποτικού βραχίονα (στις 163.621 ευρώ με ΦΠΑ) και αυτοκινούμενης ρομποτικής πλατφόρμας (στις 43.331 με ΦΠΑ). Παράλληλα, το ΑΠΘ υπέγραψε σύμβαση με την Telmaco για την αναβάθμιση του οπτικοακουστικού εξοπλισμού των κεντρικών αιθουσών του Πανεπιστημίου αντί του ποσού των 123.302 ευρώ (με ΦΠΑ).


Πάρκο Holland Point, Victoria: Ενοικιαζόμενα για διακοπές το 2020 | Vrbo\nΠάρκο Holland Point: Στις καταχωρίσεις των καταλυμάτων μας για το 2020, θα βρείτε 658 διαφορετικά εξοχικά σπίτια. Από 259 Οικίες έως 277 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη Vrbo θα νιώθετε όπως στο σπίτι σας.\nΝαι, φυσικά. Η Vrbo προσφέρει 259 Οικίες σε Πάρκο Holland Point. Άλλοι δημοφιλείς τύποι ενοικιαζόμενων καταλυμάτων σε Πάρκο Holland Point περιλαμβάνουν:\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 85 τουριστικά καταλύματά μας σε Πάρκο Holland Point. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΝαι, η Vrbo προσφέρει μια επιλογή 658 διαθέσιμων τουριστικών καταλυμάτων για απευθείας κράτηση online και 340 για άμεση κράτηση κοντά σε Πάρκο Holland Point. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Πάρκο Holland Point!


Χαρτί: λύση ή μέρος του προβλήματος; | Περιβάλλον\n24 Μαΐου 2021 , Από: Δανάη Ανδρονικίδου\nΠηγή εικόνας: www.corporateknights.com\nΤο χαρτί παρουσιάζεται συχνά ως η απάντηση για τη ρύπανση του περιβάλλοντος. Αυτή η σκέψη έχει ένα μερίδιο αλήθειας, απέχει ωστόσο αρκετά από την πραγματικότητα. Αν και το χαρτί αποτελεί πιο βιώσιμη επιλογή από αυτή του πλαστικού, η κατανάλωση του παραμένει βλαβερή για το περιβάλλον. Συγκεκριμένα, απαρτίζει το 40% όλων των αποβλήτων στις Ηνωμένες Πολιτείες, ποσοστό που μεταφράζεται σε 85 εκατομμύρια τόνους απορριμμάτων. Αυτό προσθέτει περίπου 71,6 εκατομμύρια τόνους ετησίως στις χωματερές.\nΠεριβαλλοντικός αντίκτυπος της κατασκευής του χαρτιού\nΤο παρθένο χαρτί, δηλαδή το είδος χαρτιού που φτιάχνεται από δέντρα, χρησιμοποιείται συνήθως σε γραφική ύλη, χαρτιά υγείας/κουζίνας, χαρτοπετσέτες, ποτήρια και περιτυλίγματα. Για την παραγωγή του αποψιλώνονται ετησίως 18 δισεκατομμύρια δέντρα και καταναλώνεται ένας τόνος 33 BTUs ενέργειας, 22,835 γαλόνια νερό ενώ παράγονται περίπου 2 τόνοι στερεών αποβλήτων. Η διαδικασία παραγωγής του χαρτιού απελευθερώνει διοξείδιο του αζώτου, διοξείδιο του θείου και διοξείδιο του άνθρακα στον αέρα, συμβάλλοντας στην ατμοσφαιρική ρύπανση και σε φαινόμενα, όπως η όξινη βροχή και τα αέρια του θερμοκηπίου.\nΠηγή εικόνας: www.materialdistrict.com\nΕπίσης, τα εργοστάσια επεξεργασίας χαρτιού χρησιμοποιούν μερικές εξαιρετικά σκληρές χημικές ουσίες μαζί με φυτικά υλικά για την παραγωγή χαρτιού. Κάνουν χρήση ειδικών μύλων, που απορρίπτουν το χημικό τους διάλυμα στα ύδατα και είναι υπεύθυνοι για μεγάλο ποσοστό ρύπανσης στις Η.Π.Α. Με το 93% της χαρτικής ύλης λοιπόν, να προέρχεται από δέντρα, η βιωσιμότητα του χαρτιού παρθενικών ινών φαντάζει αδύνατη.\nΑνακυκλωμένο χαρτί και βιωσιμότητα\nΤα προϊόντα από ανακυκλωμένο χαρτί, σε αντίθεση με αυτά που προέρχονται από παρθένο, απατούν για την κατασκευή τους μηδέν δέντρα και καταναλώνουν 33% λιγότερη ενέργεια, 49% λιγότερο νερό και παράγονται 39% λιγότερα στερεά απόβλητα και 37% λιγότερες εκπομπές διοξείδιού του άνθρακα. Εκτός από το ότι βοηθούν στη διατήρηση των δασών, μειώνουν και τον αριθμό των απορριμμάτων στις χωματερές μιας και το χαρτί ανακυκλώνεται μέχρι και 5 φορές. Συνήθως, η υψηλότερη, σε σχέση με το παρθένο χαρτί, τιμή τους αποτρέπει τους καταναλωτές. Η διαφορά αυτή στην τιμή όμως οφείλεται στο ότι για την ολοκλήρωση της διαδικασίας της ανακύκλωσης γίνεται συλλογή/διαλογή μέσω ανακτημένων απορριμμάτων χαρτιού. Οι παραπάνω είναι διαδικασίες εντατικής εργασίας και χρόνου. Έτσι, το κόστος μετά την αγορά αυξάνεται και η διαθεσιμότητα μειώνεται.\nΠηγή εικόνας: www.pebblemag.com\nΕν κατακλείδι, είναι φανερό πως η χρήση χαρτιού παρθενικών ινών είναι κάθε άλλο παρά βιώσιμη. Από την άλλη, τα προϊόντα ανακυκλωμένου και βιοαποδομήσιμου χαρτιού αποτελούν μία καλή εναλλακτική για λειτουργίες, όπως η απόρριψη σκουπιδιών. Είναι σημαντικό να αποφεύγεται η κατανάλωση πλαστικών και χαρτικών μίας χρήσης. Η πιο οικονομική και πρακτική λύση, είναι αυτή των επαναχρησιμοποιούμενων προϊόντων, οι πάνινες τσάντες για τα ψώνια και τα μεταλλικά καλαμάκια και κύπελλα ποσίμων υγρών. Μικρές προσαρμογές στην καθημερινότητά μας μπορούν να φέρουν μεγάλες αλλαγές μακροπρόθεσμα τόσο στον πλανήτη, όσο και στη ποιότητα της ζωής μας.\nInviromental impact of paper, ανακτήθηκε από theworldcounts.com, τελευταία επίσκεψη 23/5/2021\nImpacts of Paper on the Environment, ανακτήθηκε από community.aiim.org, τελευταία επίσκεψη 23/5/2021\nLess Paper, Save Forests, Rescue the Environment, ανακτήθηκε από tiredeath.com, τελευταία επίσκεψη 23/5/2021\nIS RECYCLED PAPER BETTER FOR THE ENVIRONMENT?, ανακτήθηκε από tiharasmith.com, τελευταία επίσκεψη 23/5/2021\nIs Paper Biodegradable? The Shocking Truth You Should Know, ανακτήθηκε από ecofreek.com, τελευταία επίσκεψη 23/5/2021\nPaperwork: Comparing Recycled to Virgin Paper, ανακτήθηκε από enviromentalpaper.com, τελευταία επίσκεψη 23/5/2021\nRecycled Paper: Worth the Cost?, ανακτήθηκε από printingnews.com, τελευταία επίσκεψη 23/5/2021\nWhy Are Recycled Paper Products Often More Expensive Than Virgin Paper Products?, ανακτήθηκε από help.seventhgeneration.com, τελευταία επίσκεψη 23/5/2021


Πολυπολιτισμικότητα – Ρατσισμός - Γράφει η Ειρήνη Μεσσήνη - aromalefkadas - Ενημερωτική ιστοσελίδα της Λευκάδας\nHome›ΠΡΟΒΕΒΛΗΜΕΝΑ›Πολυπολιτισμικότητα – Ρατσισμός – Γράφει η Ειρήνη Μεσσήνη\nΠολυπολιτισμικότητα – Ρατσισμός – Γράφει η Ειρήνη Μεσσήνη\nΕιρήνη Μεσσήνη 2016-02-09\nΕιρήνη Μεσσήνη • 9 Φεβρουαρίου 2016\nΜόλις διάβασα ότι η ρατσιστική Αυστραλία διώχνει τα παιδιά των μεταναστών…….\nΕίναι η Αυστραλία ρατσιστική;;; Η Αυστραλία που αποτελείται μόνο από μετανάστες;; Δεν νομίζω Τάκη….. Είμαστε εμείς ρατσιστές; Δεν νομίζω και πάλι Τάκη.\nΛατρεύω τις πολυπολιτισμικές χώρες. Απλά τις λατρεύω. Το χρώμα τους, τα ρούχα τους, τις θρησκείες τους, τα φαγητά τους μπλιαξ αλλά κάτι βρίσκω και τρώω και χτίζω και κορμί χι χι χι, τα έθιμα τους (άσχετα αν γενικά δεν μ’ αρέσει το παλιό),\nΘαυμάζω τους ανθρώπους που παίρνουν των ομματιών τους και φεύγουν για ένα καλύτερο αύριο. Γιατί με-μας ενοχλούν οι Ισλαμιστές;\nΘεωρώ ότι είναι και άλλοι άνθρωποι ρε παιδί μου και αλλού γι’ αλλού και δεν με ενοχλεί κανείς άλλος λαός στον κόσμο. Θεωρώ ότι δεν έχουν στόχους (εκτός από το να μας βάλουν βόμβες), ότι δεν μπορούν να συμβαδίσουν με τον δυτικό τρόπο ζωής (σιχαίνονται τα φιλιά στο δρόμο και τα σορτσάκια μας), θεωρώ ότι νόμος τους είναι μια θρησκεία που δεν με αφορά, θεωρώ ότι κάνουν πολλά παιδιά για να μην στενοχωριούνται πολύ όταν πεθαίνουν, θεωρώ ότι ζουν μόνο για να πάνε στο παράδεισο που εγώ δεν πιστεύω! Δεν σέβονται την γυναίκα που τους δίνει τη ζωή για να πάνε στο παράδεισο τους, δεν σέβονται τα αφράτα και μυρωδάτα κορμάκια-παιδιά και τα βρωμίζουν (οι σιχαμένοι) και η πλειοψηφία τους είναι παιδεραστές.\nΕκατομμύρια γυναίκες και παιδιά υποφέρουν στις χώρες τους, απαγορεύεται να γράφουν και να διαβάζουν, απαγορεύεται να σκέφτονται, απαγορεύεται να υπάρχουν με το μυαλό και την καρδιά!!!\nΘες να ζήσεις μαζί μας; όχι μόνο θα σεβαστείς τις αξίες μας αλλά θα τις υιοθετήσεις κιόλας! Μην παραιτηθείς από το μαστίγωμα του ομόφυλου σου επειδή φοβάσαι μην σε πιάσουν, αλλά επειδή δέχεσαι ότι ο καθένας κάνει κουμάντο στο σώμα του βρε αδερφέ! Εμείς δεν έχουμε όρια και σατιρίζουμε το δικό μας Θεό άρα θα το κάνουμε και με το δικό σου!\nΓΡΑΦΕΙ Ο ΘΑΝΟΣ ΤΖΗΜΕΡΟΣ:\nΟ Χριστιανισμός δεν μπορεί να συγκριθεί με το Ισλάμ, διότι πρόκειται για ανόμοια πράγματα. Ο Χριστιανισμός πλέον είναι μόνο θρησκεία, μόνο για όσους πιστεύουν, και με όποιον τρόπο (ουσιαστικό ή εντελώς τυπικό) επιλέγουν να το κάνουν. Οι άλλες του βλέψεις έχουν αδρανοποιηθεί.\nΤο Ισλάμ εξακολουθεί να είναι καθολικός τρόπος ζωής και, φυσικά, νομοθεσία. Αν γίνεις έξαλλος με την ασέβεια, συγγνώμη αλλά δεν κάνεις για την Ευρώπη. Όχι, εμείς δεν έχουμε καμιά υποχρέωση να σεβαστούμε τις δικές σου παλαιολιθικές «αρχές». Θα είχαμε, αν ερχόμασταν να μείνουμε στην πατρίδα σου. Εσύ όμως ήρθες εδώ.\nΔεν σου λέω ότι είμαστε ανώτεροι ή κατώτεροι διότι δεν υπάρχει ένας εξωτερικός κριτής για να αποφασίσει. Είμαστε όμως διαφορετικοί. Εδώ έτσι ζούμε. Αν σ’ αρέσει. Αν δεν σ’ αρέσει, υπάρχει και εισιτήριο αναχώρησης. Αν επιμένεις να μην το βγάζεις υπάρχει και η απέλαση.\nΥΠΟΚΛΙΝΟΜΑΙ ΚΑΙ ΣΑΣ ΦΙΛΩ TILL NEXT TIME SMATS SMOYTSSSSSSS!\nΤην Τετάρτη θα ενημερωθούν οι πρόεδροι των Κοινοτήτων που επλήγησαν από το σεισμό\nΈκκληση συλλογής τεκμηρίων τοπικής εκκλησιαστικής ιστορίας\n10 Φεβρουαρίου 2016 at 19:27 — Απάντηση\nAΝ ΚΑΤΑΛΑΒΑ ΣΩΣΤΑ, ΟΙ ΜΟΥΣΟΥΛΜΑΝΟΙ ΒΑΖΟΥΝ ΒΟΜΒΕΣ, ΚΑΚΟΠΟΙΟΥΝ ΤΙΣ ΓΥΝΑΙΚΕΣ ΤΟΥΣ ΚΑΙ ΕΙΝΑΙ ΠΑΙΔΕΡΑΣΤΕΣ. ΣΥΛΛΗΒΔΗΝ!\nΚΑΙ ΕΜΕΝΑ Μ’ ΑΡΕΣΕΙ ΝΑ ΚΑΘΟΜΑΙ ΣΤΗ ΒΕΡΑΝΤΑ ΤΟΥ ΕΞΟΧΙΚΟΥ ΜΟΥ ΣΤΗ ΝΙΚΙΑΝΑ ΚΑΙ ΝΑ ΑΓΝΑΝΤΕΥΩ ΤΟΝ ΑΤΛΑΝΤΙΚΟ ΩΚΕΑΝΟ!\nΚΑΙ ΔΕΝ ΨΩΝΙΖΩ ΠΟΤΕ ΕΓΧΩΡΙΑ ΚΡΕΑΤΑ. ΜΟΝΟ ΝΤΟΠΙΑ ΑΠ’ ΤΟ ΔΟΥΒΙΤΣΑ!\nΑΥΤΕΣ ΟΙ ΑΠΟΨΕΙΣ, ΟΤΑΝ ΕΚΦΡΑΖΟΝΤΑΙ ΣΤΑ ΟΡΙΑ ΤΗΣ ΠΑΡΕΑΣ ΜΑΣ, ΜΕΤΑΞΥ ΜΠΥΡΙΤΣΑ ΚΑΙ ΤΣΙΠΟΥΡΑΚΙ, ΕΙΝΑΙ ΑΦΕΛΕΙΣ ΕΩΣ ΓΡΑΦΙΚΕΣ.\nΟΤΑΝ ΟΜΩΣ ΕΚΦΡΑΖΟΝΤΑΙ ΔΗΜΟΣΙΑ, ΕΙΝΑΙ ΕΠΙΚΙΝΔΥΝΕΣ!\nΠΟΣΟ ΜΑΛΛΟΝ, ΟΤΑΝ ΑΥΤΗ Η ΙΣΤΟΣΕΛΙΔΑ ΔΙΑΒΑΖΕΤΑΙ ΑΠΟ ΝΕΑ ΠΑΙΔΙΑ.\nΚΛΕΙΝΩ Μ’ ΑΥΤΟ:\nΤΟ ΚΑΛΥΤΕΡΟ ΑΝΤΙΔΟΤΟ ΣΤΟ ΦΑΣΙΣΜΟ ΕΙΝΑΙ ΤΟ ΔΙΑΒΑΣΜΑ!\nΚΑΙ ΤΟ ΚΑΛΥΤΕΡΟ ΑΝΤΙΔΟΤΟ ΣΤΟ ΡΑΤΣΙΣΜΟ ΕΙΝΑΙ ΤΑ ΤΑΞΙΔΙΑ!


Product Code: O2MVI - 18WiFiR / O2MVO - 18\nΚλιματιστικό Omnia Plus O2MVI-18WiFiR/O2MVΟ-18\nΦίλτρο Σκόνης Αέρα Υψηλής Πυκνότητας για ακόμα πιο καθαρό και υγιεινό αέρα\nΗ σειρά Omnia Plus 9.000/12.000/18.000/24.000 btu/h, ενεργειακής κλάσης Α+++ εξασφαλίζει την άριστη λειτουργία του κλιματιστικού σας, για ακόμα μεγαλύτερη εξοικονόμηση ενέργειας. Χαρίζει σε εσάς και την οικογένεια σας, καθαρό περιβάλλον, απαλλαγμένο από μικρόβια και οσμές χάρη στα φίλτρα Bio HEPA, Βιταμίνη C, Cold Catalyst και Silver Ion. Επιπλέον προσφέρει απόλυτα υγιεινή ατμόσφαιρα, απαλλαγμένη από σκόνη και καπνό χάρη στην ύπαρξη υπερδύναμου Ιονιστή. Η προσιτή πολυτέλεια Α+++ της σειράς Omnia Plus, ολοκληρώνεται με την έξυπνη λειτουργία Wi-Fi, όπου σας επιτρέπει να ρυθμίζετε το κλιματιστικό σας, απ΄όπου και αν βρίσκεστε, όσο μακριά και αν βρίσκεστε, μέσω Smartphone ή Tablet.\nΔιαστάσεις Εσωτ. Mονάδας(mm):957/213/285 Διαστάσεις Εξωτ. Mονάδας(mm):800/333/554\nΣτάθμη θορύβου εσωτ.μονάδας: 56 dB Στάθμη θορύβου εξωτ.μονάδας: 63 dB


4€ από 8€ για Είσοδο 1 Ατόμου στην «Το Βαποράκι», στο Θερινό Cine Αύρα\nΟΛΑ ΤΑ DEALS533\n4€ από 8€ για Είσοδο 1 Ατόμου στο Θερινό «Cine Αύρα» για τo Αστυνομικό Δράμα «Το Βαποράκι», σε Σκηνοθεσία και Ερμηνεία του σπουδαίου Κλιντ Ίστγουντ, 10 χρόνια μετά το «Gran Torino»! [Ισχύει για όλες τις Προβολές της Ταινίας]\n4€ από 8€ για Είσοδο 1 Ατόμου στο Θερινό «Cine Αύρα» για τo Αστυνομικό Δράμα «Το Βαποράκι», σε Σκηνοθεσία και Ερμηνεία του σπουδαίου Κλιντ Ίστγουντ, 10 χρόνια μετά το «Gran Torino»!\nΠέμπτη 18/07 έως και Τετάρτη 24/07 στις 23:00\nΟ ογδοντάχρονος Ερλ Στόουν είναι απένταρος, μόνος και αντιμέτωπος με τη χρεοκοπία της επιχείρησής του, όταν του προσφέρεται μία δουλειά, στην οποία - φαινομενικά- πρέπει απλά να οδηγεί. Στην πραγματικότητα, γίνεται μεταφορέας στην υπηρεσία του μεξικάνικου καρτέλ ναρκωτικών. Τα πάει καλά, τόσο καλά που οι «παραγγελίες» ολοένα και αυξάνονται και ο ίδιος σύντομα ανεβαίνει στην ιεραρχία της «επιχείρησης». Δεν αργεί ωστόσο να τον εντοπίσει το ραντάρ του σκληρού πράκτορα της υπηρεσίας για την καταπολέμηση των ναρκωτικών Κόλιν Μπέιτς. Eτσι, παρόλο που τα οικονομικά του προβλήματα ανήκουν στο παρελθόν, τα προηγούμενα λάθη του αρχίζουν να τον βαραίνουν σε τέτοιο βαθμό που είναι αβέβαιο αν θα έχει το χρόνο να τα διορθώσει, πριν βρεθεί ενώπιον της επιβολής του νόμου ή των αρχηγών του καρτέλ.\nΠαραγωγή: Κλιντ Ιστγουντ, Τιμ Μουρ, Κριστίνα Ριβέρα, Τζέσικα Μέιερ, Νταν Φρίντκιν, Μπράντλεϊ Τόμας\nΦωτογραφία: Ιβ Μπελανζέρ\nΠρωταγωνιστούν: Κλιντ Ιστγουντ, Μπράντλεϊ Κούπερ, Λόρενς Φίσμπερν, Μάικλ Πένια\nΠροβολές: Πέμπτη 18/07 έως και Τετάρτη 24/07 στις 23:00.


Η NBROS δραστηριοποιείτε και στο κομμάτι της χονδρικής πώλησης ,με αίσθημα αξιοπιστίας και μακροχρόνιας σχέσης με τους πελάτες της.\nΈχοντας μεγάλο εύρος κοσμημάτων , καλύπτοντας σε φάσμα γυναικεία κι αντρική συλλογή.\nΠαρέχουμε μια πολύ άμεση κι εύκολη διαδικασία (B2B) παραγγελίας χονδρικής, όπου μέσω του site μας , σας δημιουργούμε λογαριασμό πελάτη. Συμπληρώνοντας τα παρακάτω στοιχεία, στην φόρμα επικοινωνίας, ώστε να έχετε πρόσβαση στις αντίστοιχες τιμές.\nΕάν είστε επαγγελματίας και επιθυμείτε μια συνεργασία με την NBROS , μπορείτε να συμπληρώσετε την παρακάτω φόρμα!


Υποσαχάρια Αφρική: Ρεκόρ τριετίας στις εισαγωγές καλαμποκιού | Ναυτικά Χρονικά\nΑρχική Ενέργεια & Commodities Commodities Υποσαχάρια Αφρική: Ρεκόρ τριετίας στις εισαγωγές καλαμποκιού\nΥποσαχάρια Αφρική: Ρεκόρ τριετίας στις εισαγωγές καλαμποκιού\nΣε αύξηση των εισαγωγών καλαμποκιού αναμένεται να οδηγήσουν την Ζιμπάμπουε, την Μοζαμβίκη και την Κένυα οι ακραίες καιρικές συνθήκες και η έντονη ξηρασία.\nΌπως αναφέρει δημοσίευμα του Bloomberg, η Ζιμπάμπουε εκτιμάται ότι θα εισάγει εντός του τρέχοντος γεωργικού έτους 1 εκατ. τόνους καλαμποκιού, αύξηση κατά 10% σε σχέση με πέρυσι, ενώ η Κένυα ενδεχομένως να προβεί σε εισαγωγές ύψους 1,3 εκατ. τόνων. Σε ό,τι αφορά την Μοζαμβίκη, οι καλλιέργειες της οποίας έχουν πληγεί από κυκλώνες αλλά και παρατεταμένες περιόδους ξηρασίας, οι εισαγωγές της χώρας σε καλαμπόκι αναμένεται ότι θα είναι οι υψηλότερες των τελευταίων 14 ετών.\nΤην αυξημένη ζήτηση για καλαμπόκι από τις τρεις παραπάνω χώρες εκτιμάται ότι θα ικανοποιήσει εν μέρει η Τανζανία και η Ν. Αφρική.\nΩστόσο, επειδή οι εισαγωγές για καλαμπόκι από τις χώρες της Υποσαχάριας Αφρικής θα αποτελέσουν τις υψηλότερες των τριών τελευταίων ετών, αγγίζοντας τους 4,8 εκατ. τόνους, την ζήτηση για καλαμπόκι αναμένεται να καλύψει και το Μεξικό, του οποίου οι εξαγωγές καλαμποκιού εκτιμάται ότι θα διπλασιαστούν την περίοδο 2019-2020, συγκριτικά με πέρυσι.\nΠροηγούμενο άρθροΤο πρώτο «έξυπνο» VLCC\nΕπόμενο άρθροΤο φυσικό αέριο «κερδίζει» την Ασία


Πανδικηγορική συγκέντρωση – Επίδοση ψηφίσματος | Δικηγορικός Σύλλογος Κοζάνης\nΔικηγορικός Σύλλογος Κοζάνης > Ανακοινώσεις - Νέα > Πανδικηγορική συγκέντρωση – Επίδοση ψηφίσματος\nΟ πρόεδρος του ΔΣΑ και της Ολομέλειας των Προέδρων των Δικηγορικών Συλλόγων *Βασίλης\nΑλεξανδρής,* τόνισε πως το επίμαχο νομοσχέδιο συντάχθηκε χωρίς καμία αναλογιστική μελέτη όσον αφορά τις επιπτώσεις του ενώ με τις υπέρογκες ασφαλιστικές εισφορές που επιβάλει, οδηγεί σε οικονομική και επαγγελματική εξόντωση την πλειονότητα των δικηγόρων και κυρίως τους νέους.\nΟι δικηγόροι αδυνατούμε να ανταποκριθούμε στις σημερινές, ήδη βεβαρημένες ασφαλιστικές εισφορές. Η σκοπούμενη νέα επιβάρυνσή τους, σε συνδυασμό με τις υπέρογκες φορολογικές υποχρεώσεις (φορολόγηση από το πρώτο ευρώ, αύξηση προκαταβολής φόρου, τέλος επιτηδεύματος, εισφορά αλληλεγγύης κ.λπ.)., συνιστά *εν τοις πράγμασιν* δήμευση του εισοδήματος.\nΣτη συγκέντρωση και πορεία πήραν μέρος αντιπροσωπεία των Δικαστικών Επιμελητών ενώ συμμετείχαν και εκπρόσωποι άλλων επιστημονικών φορέων, όπως ο πρόεδρος του Πανελληνίου Ιατρικού Συλλόγου Μιχ. Βλασταράκος, ο πρόεδρος του Ιατρικού Συλλόγου Δ. Πατούλης, ο πρόεδρος του Πανελλήνιου Φαρμακευτικού Συλλόγου Κων. Λουράντος, ο πρόεδρος της Συντονιστικής Επιτροπής Συμβολαιογράφων Γ. Ρούσκας, η πρόεδρος του Πανελλήνιου Κτηνιατρικού Συλλόγου κ.α.


Γιορτές στο θέατρο-Ενδιαφέρουσες παραστάσεις στις σκηνές της Πάτρας και τις ημέρες των αργιών\nΣάββατο, 30 Δεκεμβρίου 2017 17:35\nΠαραστάσεις για όλη την οικογένεια ανεβαίνουν σήμερα και την εορτή της Πρωτοχρονιάς στις θεατρικές σκηνές της Πάτρας.\nΈνα από τα πιο σημαντικά έργα της παγκόσμιας δραματουργίας θα έχουν τη δυνατότητα να δουν ανήμερα Πρωτοχρονιά οι φίλοι του θεάτρου.\nΠρόκειται για το έργο του Λόπε ντε Βέγκα, που σκηνοθετεί ο Σταύρος Τσακίρης για την κεντρική σκηνή του ΔΗ.ΠΕ.ΘΕ. Πάτρας.\nΑπό το θέατρο ανακοινώθηκε το πρόγραμμα των παραστάσεων την εορταστική περίοδο, το οποίο διαμορφώνεται ως εξής: σήμερα 30-12, την Πρωτοχρονιά και στις 2-4-5-6-7-10-11-12-14 Ιανουαρίου στις 21.00.\nΠρωταγωνιστεί ο Τάκης Χρυσικάκος και παίζουν (με αλφαβητική σειρά) οι: Διονύσης Βούλτσος, Μάρκος Γέττος, Φάνης Δίπλας, Σπύρος Κουβαρδάς, Ελένη Μποζάκη, Κωνσταντίνος Νικούλης, Δημήτρης Παγώνης, Νίκη Παύλου, Βασίλης Σιδερόπουλος, Γεράσιμος Σοφιανός, Νάνσυ Χριστοπούλου.\nΤο θέατρο act παρουσιάζει σήμερα και στις 4, 5, 6, 7 Ιανουαρίου 2018 στις 21.30 τη θεατρική παράσταση με τίτλο «Παπαδιαμάντη αναζήτησις», γεμάτη με την υπέροχη γλώσσα και το περιβάλλον του μεγάλου διηγηματογράφου Αλέξανδρου Παπαδιαμάντη σε σκηνοθεσία Κωσταντή Μιζάρα. Ερμηνεύουν οι ηθοποιοί Ζαχαρή Αχιλλεοπούλου, Σοφία Νικολετάκη, Ευτυχία Χρυσοβέργη.\nΣτην παράσταση το κοινό θα απολαύσει ζεστό γιορτινό κρασί με μπαχαρικά προσφορά του καταστήματος «Χαρούπι» και της οινοποιίας «Παρπαρούσης».\nΤιμές εισιτηρίων: 12 ευρώ (ολόκληρο), 8 ευρώ (μειωμένο), 6 ευρώ (θεατρολόγοι, φοιτητές δραματικών σχολών). Πληροφορίες-Κρατήσεις: 2610272037 & 6936122263. Προπώληση στο ταμείο του θεάτρου.\n«H TΡΕΛΗ ΤΟΥ ΣΑΓΙΟ»\nΚαι σήμερα στις 8 μ.μ. στο θέατρο Μπάρρυ ανεβαίνει το έργο του Ζαν Ζιροντού «Η Τρελή του Σαγιό» σε σκηνοθεσία Χρήστου Στρέπκου από το Άρμα Θέσπιδος. Πληροφορίες-Κρατήσεις στο ταμείο του θεάτρου «Απόλλων», τηλ. 2610 273613.\nΗ «Ελίζα» της Ξένιας Καλογεροπούλου που ανεβαίνει στην παιδική σκηνή του ΔΗ.ΠΕ.ΘΕ. Πάτρας σε σκηνοθεσία Περικλή Βασιλόπουλου παρουσιάζεται και σήμερα στις 16:30.\nΠαίζουν οι ηθοποιοί: Γεράσιμος Γιοβανάκης, Αθανάσιος Γρίβας, Αναστάσιος Θεοφιλάτος, Δημήτρης Μελέτης, Θοδωρής Προκοπίου, Γεωργία Σωτηριανάκου, Νίκος Τουρνάκης, Βασίλης Τσόρλαλης.\nΠληροφορίες-Κρατήσεις: 2610 623730. Τιμή εισιτηρίου: 5 ευρώ για τους μεγάλους και 4 ευρώ για τα παιδιά. Οικογενειακό εισιτήριο 3 ατόμων: 12 ευρώ ή 4 ατόμων: 15 ευρώ (για όλη την οικογένεια). Μαθητικό εισιτήριο: 4 ευρώ.\n«Ο ΧΡΟΝΟΣ ΕΙΝΑΙ ΕΝΑ ΠΑΙΔΙ»\nΤελευταία παράσταση του χρόνου για το έργο του Λάκη Κουρετζή «Ο Χρόνος είναι ένα παιδί που παίζει» στο Επίκεντρο+ σε σκηνοθεσία Μίλτου Νίκα, σήμερα στις 4 μ.μ. Πρόκειται για μια περιπέτεια φαντασίας η οποία ταξιδεύει μικρούς και μεγάλους στην έννοια του χρόνου.\nΠαίζουν οι ηθοποιοί: Μάρκος Γέττος, Φιορέλα Μαστρόκαλου, Γιώργος Παύλου, Αλεξάνδρα Σπηλιωτοπούλου, Κατερίνα Στασινού.\n«Ο ΦΟΝ ΚΟΥΡΑΜΠΙΕΣ»\nΟι περιπέτειες του Φον Κουραμπιέ και του Κόμη Μελομακαρόνη που μάγεψαν τους μικρούς και τους μεγάλους θεατρόφιλους στη θεατρική διασκευή του ομώνυμου απολαυστικού παραμυθιού του Κυριάκου Χαρίτου, που κυκλοφορεί από τις εκδόσεις «Μεταίχμιο», παρουσιάζονται στο θέατρο Αντίμετρο (Φαβιέρου 5) και τις γιορτές. Συγκεκριμένα, η παράσταση θα ανέβει σήμερα και στις 3, 4, 5, 6 και 7 Ιανουαρίου στις 18.30.\nΜε τους: Μαρία Γκλαβά, Γιάννη Γκοτσόπουλο, Κυριακή Τσώνη, Μαρία Κορακιανίτη, Σοφία Παπαδοπούλου, Ιωάννα Κώστα, Ειρήνη Γεωργοπούλου, Κώστα Τσορτό. Σύνθεση και ζωντανή εκτέλεση μουσικής: Μαρία Ρέντιτ.\nΕίσοδος: 7 ευρώ και ομαδικό εισιτήριο άνω των 8 ατόμων: 5 ευρώ. Πληροφορίες-Κρατήσεις: 6942 227941.\nΠερισσότερα σε αυτή την κατηγορία: « Δώδεκα μήνες δραματουργίας-Εντυπωσιακό το ημερολόγιο του 2018 που κυκλοφόρησε το ΔΗΠΕΘΕ Πάτρας Και των Φώτων "Η Τρελή του Σαγιό" στο "Μπάρρυ" »


Όχι κυρία μου, λάθος κάνετε... | απόψεις - biskotto.gr\nΌχι κυρία μου, λάθος κάνετε… | απόψεις\n13 Σεπ 2019 14 Σεπ 2019 Νικόλας Σεγρεδάκης 1585 Views\nΈχει γούστο κι ενδιαφέρον όταν κανείς αποζητά τα δικά του ολίγα λεπτά δημοσιότητας, με όχημα κάποιο βήμα που κινείται στο δημόσιο διάλογο. Το θέμα είναι ο εκάστοτε φιλόδοξος να μην ξεπερνά το μέτρο, να μην ξεφεύγει από τις αντικειμενικές αξίες και τα κοινώς αποδεκτά κριτήρια. Να μην προσβάλει δηλαδή τον κοινό νου.\nΔιαβάζω με έκπληξη, σχεδόν με αναβράζουσα οργή και σίγουρα με οριζόντια και κάθετη απογοήτευση, ανήκουστες αστοχίες και μέγιστες μπαρούφες.\n«Να ζητήσει συγνώμη» λέει, η Πολεμική Αεροπορία μας επειδή «αναστάτωσε την πόλη με την άσκηση σε χαμηλό ύψος των μαχητικών F16».\nΤρόμαξαν τα παιδιά στα σχολεία και οι δάσκαλοί των, αντί να τους εξηγήσουν ότι πρόκειται για άσκηση ετοιμότητας σπεύδουν να δημοσιοποιήσουν απαξίωση και ζητούν λογαριασμό.\nΖητούν λογαριασμό από εκείνους που δέχονται εντολή να βάλουν τη ζωή τους σε «εναέριο παζάρι» για το Έθνος.\nΛογαριασμό από εκείνους που διαφυλάττουν τα σύνορα και που όταν μπαίνουν στη «διάφανη καμπίνα» δεν ξέρουν αν θα ξαναβγούν. Εκείνοι που σαν αντίβαρο στις επιθέσεις εντυπώσεων, τεστάρουν τα συκώτια τους κόντρα στην πίεση από τα G της ταχύτητας.\nΠαραδέχομαι ότι τα προσφυγόπουλα της Συρίας, ανασύρουν στην ψυχή τους τραυματικές εμπειρίες, αλλά:\nΗ Ελλάδα είναι χώρα πολιτισμένη και ευνομούμενη. Στην Ελλάδα δεν κινδυνεύουν κάθε δευτερόλεπτο και γι αυτόν το λόγο ζήτησαν και πήραν άσυλο. Φιλοξενούνται – ορθώς και απολύτως επιβεβλημένα – με αγάπη και διδάσκονται κουλτούρα και αληθινή ιστορία. Άρα λοιπόν μη φτάνουμε στην υπερβολή και την κιτρινίλα.\nΝαι, μπορεί για λίγα δευτερόλεπτα να αναστατώθηκε ο αστικός ιστός από τις χαμηλές πτήσεις, μα για όνομα θεού στο καθετί υπάρχει ιεραρχία και αξιολόγηση.\nΗ ζωή αυτών που προστατεύουν τα κεκτημένα, είναι πάνω από την στιγμιαία ανησυχία της πόλης. Η άσκηση ετοιμότητας δεν είναι virtual παιχνίδι, ούτε και αγγαρεία μαγειρεία.\nΣεβασμός τους πρέπει και αναγνώριση.\nΕ, λοιπόν όχι, η Πολεμική Αεροπορία δεν οφείλει καμία συγνώμη.\nΑσκήσεις ετοιμότητας κάνει, για να είμαστε άνετοι κι ωραίοι, σε καιρό ειρήνης. Ανταγωνιστικοί και αποφασιστικοί, σε εκείνους που κάνουν τους καμπόσους στο Αιγαίο.\nΣυγνώμη, οφείλει η «δασκάλα» στα παιδιά, που αντί να τους εξηγήσει την απλή πραγματικότητα, ρίχνει λάδι σε σβησμένη φωτιά και μάλιστα ανώνυμα, με κρυψώνα τον ιερό μανδύα του λειτουργού της εκπαίδευσης.\n← Συνάντηση φορέων για χώρους στάθμευσης στην παλιά πόλη | Χανιά\nΑντώνης Ελ. Σχετάκης: «Στους δρόμους του Αυγερινού» | παρουσίαση βιβλίου →


Tuscany - VILLA DIVIDED INTO TWO SECTIONS FOR SALE IN FORTE DEI MARMI : a Luxury διαμερίσματα for Πώληση - Forte Dei Marmi, Lucca Property ID:651 | Christie's International Real Estate\nΙταλίαLuccaForte Dei MarmiTuscany - VILLA DIVIDED INTO TWO SECTIONS FOR SALE IN FORTE DEI MARMI\n2,540.3 Τετρ. πόδια\nΣχετικά Tuscany - VILLA DIVIDED INTO TWO SECTIONS FOR SALE IN FORTE DEI MARMI\nΔείτε περισσότερες πληροφορίες σχετικά με το Tuscany - VILLA DIVIDED INTO TWO SECTIONS FOR SALE IN FORTE DEI MARMI ή άλλα ακίνητα στο Forte Dei Marmi\nThis Forte Dei Marmi διαμερίσματα is for Πώληση and has 3 bedrooms, 3 full baths. This διαμερίσματα is listed on the Christie's International Real Estate website and it boasts 2,540.3 Τετρ. μέτρα of interior space.\nπόλεις κοντά Forte Dei Marmi, LU\nForte Dei Marmi Villas / Townhouses προς Πώληση\nForte Dei Marmi Apartments / Flats προς Πώληση


Με πτώση το άνοιγμα των ευρωπαϊκών χρηματιστηρίων - Newpost.gr\nΠτωτικά κινούνται σήμερα το πρωί οι ευρωπαϊκές μετοχές, αφού ανήλθαν νωρίτερα στα υψηλότερα επίπεδα των δύο τελευταίων εβδομάδων, με τα απογοητευτικά αποτελέσματα κάποιων εταιριών να ασκούν πιέσεις στην αγορά.\nΔημοσίευση 18 Φεβρουαρίου 2016, 11:01 / Ανανεώθηκε 18 Φεβρουαρίου 2016, 11:09\nΟ πανευρωπαϊκός δείκτης FTSEurofirst 300 υποχωρούσε κατά 0,1% στις 1.294,42 μονάδες στις 10:15 ώρα Ελλάδας, έχοντας αρχικά ανέλθει στις 1.298,16 μονάδες, την υψηλότερη τιμή από τις 5 Φεβρουαρίου. Χθες, έκλεισε ενισχυμένος κατά 2,7% ύστερα από το ράλι που κατέγραψαν οι τιμές του πετρελαίου.\nΟ όμιλος τροφίμων Nestle υποχωρούσε κατά 4,3%, καταγράφοντας τις μεγαλύτερες απώλειες ανάμεσα στις μετοχές του δείκτη FTSEurofirst, καθώς η αύξηση των ετήσιων πωλήσεων κατά 4,2% που ανακοίνωσε ήταν χαμηλότερη από τις προβλέψεις της αγοράς, ενώ είπε ότι η αύξηση των τιμών καθίσταται δυσκολότερη στις τρέχουσες δύσκολες οικονομικές συνθήκες.\nΆνοδο 6,5% κατέγραφε η αεροπορική εταιρία Air France-KLM, που ξεπέρασε τις προβλέψεις καθώς επέστρεψε πέρυσι στην κερδοφορία χάρη στη μείωση του κόστους καυσίμων και την αύξηση της επιβατικής κίνησης.


Παγωμένο καταφύγιο | alito.gr\nΑπό alitoteam στις Δευτέρα 26 Σεπτεμβρίου 2016\nΟ δορυφόρος του Δία Ευρώπη ίσως φιλοξενεί υδρόβια ζωή Η Ευρώπη, ένα από τους τέσσερις μεγάλους δορυφόρους, είναι πιο πιθανό να φιλοξενεί ζωή από ό, τι ο Αρης, εκτιμούν πολλοί επιστήμονες.\nΗ Ευρώπη, ένα από τους τέσσερις μεγάλους δορυφόρους, είναι πιο πιθανό να φιλοξενεί ζωή από ό, τι ο Αρης, εκτιμούν πολλοί επιστήμονες.\nΌμως η αποστολή της NASA που θα αναχωρούσε το 2015 για τους παγωμένους δορυφόρους του Δία πιθανότατα θα ακυρωθεί.\nΤα σχέδια για την ανάπτυξη του JIMO (Jupiter Icy Moons Orbiter), ενός πυρηνοκίνητου σκάφους που θα περνούσε σε μικρή απόσταση από την Ευρώπη, πιθανότατα θα «παγώσουν» επ'' αόριστον, καθώς η αμερικανική κυβέρνηση ζήτησε από τη NASA να αξιοποιήσει τον προϋπολογισμό της σε ένα πρόγραμμα επανδρωμένης εξερεύνησης με τελικό προορισμό τον Αρη.\nΟι επιστήμονες ελπίζουν τώρα ότι η NASA θα συνεργαστεί με την ESA (Ευρωπαϊκή Υπηρεσία Διαστήματος) για μια αποστολή στο σύστημα του Δία το 2016.\nΣτο επίκεντρο βρίσκεται η Ευρώπη,\n«Χρειάζεται περισσότερο χρόνο για να πάει κανείς εκεί από ό, τι στον Αρη, είναι πιο ακριβό και πολύ πιο δύσκολο να σχεδιάσεις μια αποστολή.\nΑλλά αν η επιλογή ήταν δική μου, θα πήγαινα στην Ευρώπη» σχολιάζει στο δικτυακό τόπο του National Geographic η Λιν Ροθστσάιλντ, αστροβιολόγος του Ερευνητικού Κέντρου Ames της NASA στην Καλιφόρνια.\nΗ Ροθστσάιλντ μελετά την Ευρώπη γιατί ο δορυφόρος πιθανώς διαθέτει όλα τα συστατικά που απαιτούνται για την ύπαρξη ζωής: νερό, οργανικές ουσίες, μια πηγή ενέργειας και δισεκατομμύρια χρόνια εξέλιξης.\nΗ Ευρώπη, λίγο μικρότερη από τη Σελήνη, καλύπτεται σε όλη της την επιφάνεια από ένα λευκό στρώμα πάγου νερού.\nΟ δορυφόρος βρίσκεται σε απόσταση 790 εκατ. χιλιομέτρων από τον Ήλιο και η θερμοκρασία επιφάνειας σπάνια υπερβαίνει τους -145 βαθμούς Κελσίου.\nΤο ενδιαφέρον των αστροβιολόγων εκτινάχθηκε τη δεκαετία του 1990, όταν το σκάφος Galileo της NASA μετέδωσε κοντινές φωτογραφίες.\nΣτις εικόνες διακρίνονται γραμμικά χαρακτηριστικά σαν μεγάλες ρωγμές στον πάγο.\nΟι επιστήμονες εικάζουν ότι το κάλυμμα πάγου της Ευρώπης ουσιαστικά επιπλέει πάνω σε έναν παγκόσμιο ωκεανό με βάθος χιλιομέτρων.\nΦαίνεται ότι στο εσωτερικό του δορυφόρου η θερμοκρασία είναι αρκετά υψηλότερη από το σημείο πήξης του νερού, καθώς το βαρυτικό πεδίο του Δία δημιουργεί παλλιροϊκά φαινόμενα τόσο ισχυρά ώστε παραμορφώνει τον δορυφόρο και τον θερμαίνει.\nΜια άλλη πιθανότητα είναι ότι στον πυθμένα του ωκεανού υπάρχουν υδροθερμικά φρεάτια, παρόμοια με τις υποθαλλάσσιες θερμοπηγές της Γης, από τις οποίες αναβλύζουν ενέργεια και χημικά.\nΟι επιστήμονες προς το παρόν δεν είναι βέβαιοι ότι στην Ευρώπη υπάρχουν οργανικά μόρια.\nΌμως στους γειτονικούς δορυφόρους Καλλιστώ και Γανυμήδη το Galileo ανίχνευσε διοξείδιο του άνθρακα και του θείου, κυανιούχες ενώσεις και απλούς υδρογονάνθρακες.\n«Όλα υποδεικνύουν ότι υπάρχει νεό, ενέργεια και πιθανώς και οργανικά, οπότε αρχίζει να γίνεται ενδιαφέρον» σχολιάζει η Ροθστσάιλντ.\nΟι επιστήμονες συνεχίζουν να «χτενίζουν» τα δεδομένα του Galileo για να δημιουργήσουν καλύτερα μοντέλα της Ευρώπης. οι αναλύσεις υποδεικνύουν ότι στον δορυφόρο υπάρχει ένας παγκόσμιος αλμυρός ωκεανός, με ένα κάλυμμα πάγου με πάχος έως και 20χλμ, και η επιφάνεια είναι γεωλογικά ενεργή.\nΝεώτερα στοιχεία δεν αναμένονται σήμερα, δεδομένου ότι το Galileo, έπειτα από οκτώ χρόνια σε τροχιά, καταστράφηκε επίτηδες στην ατμόσφαιρα του Δία το Σεπτέμβριο του 2003, ώστε να μην συντριβεί αργότερα στην Ευρώπη και τη μολύνει με γήινους μικροοργανισμούς.\nΟι μελλοντικές αποστολές -όποτε και αν πραγματοποιηθούν- θα πρέπει να καθορίσουν τα χαρακτηριστικά του παγωμένου καλύμματος, να επιβεβαιώσουν την ύπαρξη του ωκεανού και να αναλύσουν τα χημικά χαρακτηριστικά σκοτεινών περιοχών στην επιφάνεια που πιθανώς αποτελούνται από οργανικά υλικά.\nΓια το απώτερο μέλλον οι επιστήμονες σχεδιάζουν θερμαινόμενα ρομπότ που θα διαπεράσουν τον πάγο και θα μελετήσουν τον ωκεανό κινούμενα ως υποβρύχια.


O συγγραφέας και εικονογράφος Δημήτρης Γαλάνης, προτείνει Αγαπημένα Παιδικά Βιβλία. | Αγαπημένα παιδικά βιβλία...\nO συγγραφέας και εικονογράφος Δημήτρης Γαλάνης, προτείνει Αγαπημένα Παιδικά Βιβλία.\nΟ συγγραφέας και εικονογράφος του πρωτότυπου εικονοβιβλίου “Τα παιδιά είναι...” μας προτείνει μερικά από τα αγαπημένα του βιβλία. Αξίζει να αναφέρουμε ότι oι δέκα από τις δεκατέσσερις “φοβέρες” που εικονογραφούνται στο βιβλίο του, αποτελούν εξελιγμένη εκδοχή των αντίστοιχων αφισών που δημιούργησε ο ίδιος για την Παγκόσμια Ημέρα Δικαιωμάτων του Παιδιού 2009 και οι οποίες επελέγησαν από τον Συνήγορο του Παιδιού για ειδική χρήση.\nΑκολουθούν οι επιλογές του:\nΤο δέντρο που έδινε, Σελ Σιλβερστάιν, εκδόσεις Δωρικός\n"Μια φορά και έναν καιρό ήταν μια μηλιά... κι αγαπούσε ένα αγοράκι". Έτσι αρχίζει αυτό το όμορφο παραμύθι που το διάβασμά του αφήνει τη γεύση μιας αξέχαστης ευαισθησίας.\nΚάθε μέρα το αγόρι πήγαινε στη μηλιά κι έτρωγε τα μήλα της, έκανε κούνια απ' τα κλαδιά της, σκαρφάλωνε στον κορμό της... κι η μηλιά ήταν ευτυχισμένη. Μα όσο το αγόρι μεγάλωνε, τόσο περισσότερα ζητούσε απ' το δέντρο και το δέντρο έδινε, έδινε, έδινε αδιάκοπα.\nΓραμμένο κι εικονογραφημένο απ' το προικισμένο και πολυσύνθετο Σελ Σιλβερστάιν, αυτό τρυφερό και παραβολικό παραμύθι καταφέρνει να συγκινήσει αναγνώστες κάθε ηλικίας. Είναι μια συναισθηματική ερμηνεία του χαρίσματος που έχουν εκείνοι που ξέρουν να δίνουν κι εκείνοι που ξέρουν να ανταποδίδουν με αγάπη.\nΤο ποντικάκι που ήθελε να αγγίξει ένα αστεράκι, Ευγένιος Τριβυζάς, εκδόσεις Ελληνικά Γράμματα\nΉταν κάποτε ένας ποντκούλης που τον λέγαν Τρωκτικούλη. Ο Τρωκτικούλης ο ποντικούλης κάθε φορά που έβλεπε τα αστεράκια στον ουρανό ήθελε να τ' αγγίξει.\n-Παππού, έλεγε στον παππού του, σήκωσε με, σε παρακαλώ, στα χέρια σου για να αγγίξω ένα αστεράκι.\n-Δε γίνεται αυτό που ζητάς, εγγονάκι μου, απαντούσε ο παππούς του. Τα αστεράκια είναι πάρα πολύ ψηλά. Δεν είναι καθόλου εύκολο να τ' αγγίξει κανείς...\nΠοιος πήρε το τυρί μου, Spencer Johnson, εκδόσεις Κλειδάριθμος\nΜια εκπληκτική αλληγορική ιστορία που μαθαίνει στα παιδιά την αξία της αλλαγής, όταν αυτή είναι προς το καλύτερο.\nΠρωταγωνιστές της ιστορίας είναι τέσσερις φίλοι, ο Ρουθούνης, ο οποίος "μυρίζεται" την αλλαγή νωρίς, ο Τρεχάλης, που τρέχει στη δράση, ο Χμ, που αρνείται να παραδεχτεί την αλλαγή και αντιστέκεται επειδή φοβάται μήπως τον οδηγήσει σε κάτι χειρότερο, και ο Χα, ο οποίος μαθαίνει να προσαρμόζεται έγκαιρα όταν βλέπει ότι η αλλαγή μπορεί να τον οδηγήσει σε κάτι καλύτερο!\n"Ο Μικρός Πρίγκιπας" είναι βιβλίο του Γάλλου συγγραφέα Αντουάν ντε Σαιντ-Εξυπερύ. Αν και θεωρείται παιδικό βιβλίο, απευθύνεται σε όλους. Το θέμα του βιβλίου είναι το εξής: ο αφηγητής πέφτει με το αεροπλάνο του -που έχει πάθει βλάβη- στην έρημο. Εκεί συναντά ένα ασυνήθιστο παιδί (το Μικρό Πρίγκιπα), γνωρίζονται και γίνονται φίλοι. Ο αφηγητής μαθαίνει πολλά από τον καινούργιο του φίλο. Ο καινούργιος του φίλος σιγά-σιγά τού διηγείται την επίσκεψή του σε άλλους πλανήτες, όπου υπάρχουν άνθρωποι ματαιόδοξοι αλλά και κάποιοι (ελάχιστοι) περισσότερο "ανθρώπινοι". Δεν ξεχνάει ποτέ και με τίποτα τις ερωτήσεις που έχει υποβάλει, ενώ ο ίδιος, αντίθετα, δεν συνηθίζει ν' απαντάει στις ερωτήσεις των άλλων (πηγή Wikipedia)\nΤο μαγικό ταξίδι, Κολοκοτρώνης Νικόλαος, εκδόσεις Αλφάβητο Ζωής\nΟ Γιάννης Φίλος με όχημα το όνειρό του πηγαίνει στο Ευτυχοχώρι όπου γνωρίζει τον άρχοντα Ευθύμιο Γελαστό και την οικογένειά του. Μαζί τους περνάει τον μήνα της Αγάπης και διδάσκεται με ευχάριστους και απλούς τρόπους πώς να ζει ιδανικά, με επικοινωνία, χαμόγελο, εμπιστοσύνη, αγάπη, δημιουργικότητα, επίγνωση και εξέλιξη. Οι ημέρες του Χαμόγελου, των Λουλουδιών, της Σιωπής, της Διπλανής Στέγης, των Αυτιών και της Καρδιάς, της Θετικής Σκέψης, της Ρίζας και της Φύσης, καθώς και οι ημέρες της Θεραπείας, της Ειρήνης και της Συγχώρεσης, των Ονείρων και των Στόχων, του Πλανήτη και της Ανακύκλωσης, και της Παιδικότητας, είναι μερικές από τις ημέρες του μήνα της Αγάπης που διαδέχονται η μια την άλλη και φωτίζουν την καρδιά και τη ζωή του Γιάννη Φίλου με υπέροχες βιωματικές εμπειρίες.\n365 πιγκουίνοι, Jean - Luc Fromental, εκδόσεις Ηλίβατον\nΕπί ένα χρόνο, κάθε μέρα, ένας άγνωστος αποστολέας στέλνει με κούριερ σε μια οικογένεια ...έναν πιγκουίνο! Σύνολο 365! Ο πατέρας θέλει να τους κρατήσουν σίγουρος ότι με τις μαθηματικές του γνώσεις θα τους ...ταξινομήσει. Η καθημερινή τους ζωή όμως αναστατώνεται και στο τέλος γίνεται βασανιστική και αδιέξοδη. Το μυστήριο της αποστολής αλλά και το πρόβλημα των ηρώων λύνει ο θείος τους, ο Εμίλ-Βικτόρ, ένας οικολόγος στρατευμένος στην προστασία των πιγκουίνων (και όχι μόνον) του Νότιου Πόλου που απειλούνται με εξαφάνιση από το λιώσιμο των πάγων. Ο συγγραφέας αποδίδει εδώ φόρο τιμής στον Γάλλο ανθρωπολόγο, οικολόγο και εξερευνητή των πόλων Πολ-Εμίλ Βικτόρ (1907-1995).\nΤα παιδιά είναι, Δημήτρης Γαλάνης, εκδόσεις Ηλίβατον\nΠώς "ακούγονται" και "γράφουν" στην ψυχή των παιδιών ορισμένες "φοβέρες" και "απειλές" από αγαπημένα πρόσωπα σε υποστηρικτικά περιβάλλοντα (οικογένεια, σχολείο, φιλίες); Σε εκείνα δηλαδή που πρέπει να καλύπτουν την ανάγκη τους για αποδοχή, ενθάρρυνση και αυτοπεποίθηση;\nMε ευρηματικότητα, χιούμορ και παιγνιώδη διάθεση (αντίβαρο στη σοβαρότητα του θέματος), ο Δημήτρης Γαλάνης δημιουργεί ένα βιβλιαράκι για κάποια λόγια που λέμε οι μεγάλοι στα παιδιά, χωρίς να τα εννοούμε αλλά και χωρίς να τα σκεφτόμαστε. "Λόγια", όμως, "που φοβίζουν, τραυματίζουν, πληγώνουν, που φρενάρουν τις προσπάθειές τους, που κλέβουν τη σιγουριά που χρειάζονται", σε μια ηλικία που είναι αποφασιστικής σημασίας για τη διαμόρφωση της προσωπικότητάς τους, τη συναισθηματική τους ασφάλεια και την αυτοεκτίμησή τους.


Μετατροπή Ίντσες σε Ράβδοι\nΊντσες σε Ράβδοι\nΊντσες = Ράβδοι\nΜετατρέψετε από Ίντσες σε Ράβδοι. Πληκτρολογήστε το ποσό που θέλετε να μετατρέψετε και πατήστε το κουμπί Μετατροπή.\n1 Ίντσες = 0.0051 Ράβδοι 10 Ίντσες = 0.0505 Ράβδοι 2500 Ίντσες = 12.6263 Ράβδοι\n2 Ίντσες = 0.0101 Ράβδοι 20 Ίντσες = 0.101 Ράβδοι 5000 Ίντσες = 25.2525 Ράβδοι\n3 Ίντσες = 0.0152 Ράβδοι 30 Ίντσες = 0.1515 Ράβδοι 10000 Ίντσες = 50.5051 Ράβδοι\n4 Ίντσες = 0.0202 Ράβδοι 40 Ίντσες = 0.202 Ράβδοι 25000 Ίντσες = 126.26 Ράβδοι\n5 Ίντσες = 0.0253 Ράβδοι 50 Ίντσες = 0.2525 Ράβδοι 50000 Ίντσες = 252.53 Ράβδοι\n6 Ίντσες = 0.0303 Ράβδοι 100 Ίντσες = 0.5051 Ράβδοι 100000 Ίντσες = 505.05 Ράβδοι\n7 Ίντσες = 0.0354 Ράβδοι 250 Ίντσες = 1.2626 Ράβδοι 250000 Ίντσες = 1262.63 Ράβδοι\n8 Ίντσες = 0.0404 Ράβδοι 500 Ίντσες = 2.5253 Ράβδοι 500000 Ίντσες = 2525.25 Ράβδοι\n9 Ίντσες = 0.0455 Ράβδοι 1000 Ίντσες = 5.0505 Ράβδοι 1000000 Ίντσες = 5050.51 Ράβδοι


Αποκλεισμός απο τον τελικό με 4-2 στα πέναλτι για την Κ16 της ΕΠΣ Σερρών | Serres Sport News\nΈχασε την πρόκριση στον τελικό του πανελληνίου πρωταθλήματος προεπιλογής Εθνικών ομάδων η Μικτή Κ16 της ΕΠΣ Σερρών από την ομάδα της ΕΠΣ Ηρακλείου με 4-2 στην διαδικασία των πέναλτι. Ο κανονικός αγώνας ήταν 0-0.\n8΄ Η πρώτη ευκαιρία για το Ηράκλειο, όταν σουτ φάουλ του Βασιλάκη, και γύρισμα του Γωνιωτάκη η μπάλα χτύπησε στο δοκάρι και έφυγε άουτ.\n15 ‘ Σουτ από τον Λιανέρη, θα κοντράρει στα σώματα και καταλήγει στα χέρια του τερματοφύλακα.\n27’ Η πρώτη μεγάλη απειλή από την ομάδα των Σερρών χάθηκε , όταν σουτ του Αρναούτογλου μέσα από την περιοχή να πέρασε ελάχιστα άουτ.\n38 ‘ Νέα ευκαιρία για την ομάδα των Σερρών, όταν μετά από εκτέλεση φάουλ του Σοφιανού από τη γραμμή της μεγάλης περιοχής, η μπάλα φεύγει ελάχιστα άουτ.\n55 ‘ Μεγάλη ευκαιρία για το Ηράκλειο, σε σέντρα του Θεοδωράκη, η κεφαλιά του Αναστασιάδη τράνταξε το δοκάρι.\n64’ Σουτ του Λιανέρη, που μπλόκαρε σταθερά ο Κουγιουμτζόγλου.\nΣτη διαδικασία των πέναλτι η εξέλιξη ήταν ως εξής:\nΤελικά την πρόκριση θα την πάρει η ομάδα του Ηρακλείου 4-2 στη διαδικασία των πέναλτι και την πρόκριση στον μεγάλο τελικό του Σαββάτου.\nΗ ομάδα των Σερρών θα παίξει στον μικρό τελικό με την Αχαϊα το Σάββατο στις 13.00 στο Βόλο στο Γηπ. Νεάπολης, ενώ στις 16.00 στο Πανθεσσαλικό στον μεγάλο τελικό θα παίξουν το Ηράκλειο με τα Χανιά.\nΜΙΚΤΗ ΕΠΣ ΣΕΡΡΩΝ (Θανάσης Τερζής): Κουγιουμτζόπουλος, Φακής, Βεντούζης (80′ Ζαγγελίδης), Αδαμίδης, Κρουσταλλής, Πούλιος (76′ Καρατλίδης), Νταλίπ (76′ Τσιφούτης), Τριανταφύλλου, Σοφιανός (52′ Ζιάκας), Γκουτίδης, Αρναούτογλου (52′ Μασκανάκης).


Commentary on Book 2, chapter 30, SECTION 2 E.C. Marchant, Commentary on Thucydides: Book 2\nΚατὰ Ἀκαρνανίαν—‘opposite.’ Cf. Aristoph. Ran. 626 κατ᾽ ὀφθαλμοὺς = coram te. A rare use. τετράπολις— the Samaeans were the most important, and in ancient times gave their name to the state. In Od. I. 246 Cephallenia is ealled Same, in IV. 671 Samos. Παλῆς—the names of the people are given instead of the cities. Cf. c. 9, 4.


VILLA 120 M2, 5 υπνοδωμάτια, 12 πελάτες, CLIM. WIFI. Κάντε κράτηση “βίλα” - Partinello | HomeAway.gr\nPartinello, Κορσική, Γαλλία >\nVILLA 120 M2, 5 υπνοδωμάτια, 12 πελάτες, CLIM. WIFI\nΒΙΛΑ 120 Μ2, 5 υπνοδωμάτια, 11 Πρόσωπα, Άνω Χωριό PARTINELLO η καρδιά του Περιφερειακού Φυσικού Πάρκου της Κορσικής, που αντικρίζουν τον κόλπο του Πόρτο, ένα Μνημείο Παγκόσμιας Κληρονομιάς από την UNESCO, κοντά στο Nature Reserve Scandola, και Δάσος Aitone, 4 χλμ από την παραλία του Caspiu. Στο ισόγειο: σαλόνι με τηλεόραση, Καναπές, Πίνακας 12 Μαχαιροπήρουνα, θέα πανοραμική βεράντα με τέντα ηλεκτρική, μπάρμπεκιου, έπιπλα κήπου, εξωτερικό πίνακα. Πλήρως εξοπλισμένη με φούρνο, φούρνο μικροκυμάτων, εστίες μαγειρέματος, ψυγείο, πλυντήριο πιάτων, πλυντήριο ρούχων, ντουλάπια. 2 υπνοδωμάτια με 160 κρεβάτια και ντουλάπια εξοπλισμένο. 1 μπάνιο με ντους, μπιντέ και νιπτήρα. 1 τουαλέτα. Στον πρώτο όροφο, προσβάσιμο από εξωτερική σκάλα: 3 υπνοδωμάτια με 2 κρεβάτια 160 και 3 κλινών 90, μπάνιο με ντους, μπιντέ και νιπτήρα. 1 τουαλέτα. WiFi, κλιματισμός.\nΠανοραμική θεα Παγασητικού Πόρτο,\nΒΙΛΑ 120 Μ2, 5 υπνοδωμάτια, 11 Πρόσωπα, Άνω Χωριό PARTINELLO η καρδιά του Περιφερειακού Φυσικού Πάρκου της Κορσικής, που αντικρίζουν τον κόλπο του Πόρτο, ένα Μνημείο Παγκόσμιας Κληρονομιάς από την UNESCO, κοντά στο Nature Reserve Scandola, και Δάσος Aitone, 4 χλμ από την παραλία του Caspiu.\nΣτο ισόγειο: σαλόνι με τηλεόραση, Καναπές, Πίνακας 12 Μαχαιροπήρουνα,\nθέα πανοραμική βεράντα με τέντα ηλεκτρική, μπάρμπεκιου, έπιπλα κήπου, εξωτερικό πίνακα. Πλήρως εξοπλισμένη με φούρνο, φούρνο μικροκυμάτων, εστίες μαγειρέματος, ψυγείο, πλυντήριο πιάτων, πλυντήριο ρούχων, ντουλάπια. 2 υπνοδωμάτια με 160 κρεβάτια και ντουλάπια εξοπλισμένο. 1 μπάνιο με ντους, μπιντέ και νιπτήρα. 1 τουαλέτα. Στον πρώτο όροφο, προσβάσιμο από εξωτερική σκάλα: 3 υπνοδωμάτια με 2 κρεβάτια 160 και 3 κλινών 90, μπάνιο με ντους, μπιντέ και νιπτήρα. 1 τουαλέτα.\nPartinello Βίλα — Διαμονή και παροχές\n2 μπάνια με ντους, μπιντέ και νιπτήρα, 2 ξεχωριστών τουαλετών -\n2 δωμάτια με 160 κρεβάτι, 1 δωμάτιο σοφίτα με κρεβάτι 160 και το κρεβάτι 90, 1 σοφίτα με 2 κρεβάτια 90, αίθουσα 1 σοφίτα με 160 κρεβάτι - όλα τα υπνοδωμάτια με ντουλάπες και ερμάρια -\nΚόλπο του Πόρτο, Girolata, Foret d'Aitone, Reserve Scandola Περιφερειακό Φυσικό Πάρκο, Calanche de Piana, της UNESCO.\nΤιμές ενοικίασης καταλύματος τύπου: Βίλα σε Partinello\n1 Απρ 2018 - 30 Ιουν 2018\nΣΠΙΤΙ ΠΑΡΑΛΙΑ ιδανική οικογένεια με παιδιά. άμεση πρόσβαση στην παραλία.\nΚόλπο του Πόρτο, Nice Home χαρακτήρα ανάμεσα στη θάλασσα και στο βουνό\nΜεγάλη βίλα στο δάσος σε Sagone


Γιατί ο Θάνος Ασκητής θεωρεί ανέφικτη η εφαρμογή των μέτρων στους οίκους ανοχής | Anatropi News\nYou are at:Home»Ελλάδα-Κοινωνία»Γιατί ο Θάνος Ασκητής θεωρεί ανέφικτη η εφαρμογή των μέτρων στους οίκους ανοχής\nΓιατί ο Θάνος Ασκητής θεωρεί ανέφικτη η εφαρμογή των μέτρων στους οίκους ανοχής\nPrevious ArticleΕικοσιτετράωρη απεργία, αύριο, γιατρών και νοσηλευτών του ΕΣΥ\nNext Article Αν. Ξανθός: Ξεδιάντροπη διασπάθιση δημόσιου χρήματος τα 20 εκατ. ευρώ σε ανύπαρκτα ΜΜΕ


ΕΟΦ: Προειδοποιεί για προϊόντα που διακινούνται χωρίς έγκριση - Typos-i.gr\nΕΟΦ: Προειδοποιεί για προϊόντα που διακινούνται χωρίς έγκριση\nΔημοσιευση: 16-01-2019, 17:43\nΟ Εθνικός Οργανισμός Φαρμάκων έδωσε στη δημοσιότητα έναν κατάλογο με 29 προϊόντα που διακινούνται μέσω Διαδικτύου ως φάρμακα, ιατροτεχνολογικά προϊόντα, συμπληρώματα διατροφής, ή καλλυντικά χωρίς να έχουν αξιολογηθεί από τον ΕΟΦ, εφιστώντας την προσοχή των καταναλωτών.\nΟ ΕΟΦ τονίζει ότι στις ιστοσελίδες μέσω των οποίων προωθούνται τα ανωτέρω προϊόντα δεν υπάρχουν τα στοιχεία επικοινωνίας του υπεύθυνου κυκλοφορίας αυτών, ενώ σε πολλές περιπτώσεις τα προϊόντα προβάλλονται με θεραπευτικές ενδείξεις παραπέμποντας σε φάρμακο, ενώ δεν διαθέτουν σχετική έγκριση του Οργανισμού.\nΣε ιστοτόπους που προωθούν σκευάσματα με «θεαματικά» αποτελέσματα ενάντια σε ασθένειες (π.χ. καρκίνο, διαβήτη), τη σεξουαλική δυσλειτουργία, την αύξηση του σωματικού βάρους κ.λπ.\nΕιδήσεις ΠΑΣ Τηλεόραση γιαννενα ειδήσεισ Ιωαννινα πασ Θέατρο Ζαγόρι Καιρός Ήπειροσ Πρόγραμμα γιάννενα σινεμά θεάτρο τηλέοραση χιονι καιρός Νέα Γιαννενα μπάσκετ Πανεπιστήμιο ΠΑσ ποδοσφαίρο Περιφέρεια ροκενρολ Εκλογές αστυνομια αστυνομία ήπειροσ ηπειρος Αστυνομία Ηπειρος Σινεμά νεά ειδησεισ ΣΙνεμά Δήμος δημος ΣΥΡΙΖΑ ΓΙάννενα έκθεση θεατρο μπασκετ περιφέρεια χιόνι περιφερεια δήμος μουσείο Ροκενρολ ποδόσφαιρο Γιάννενα Ιωαννίνα καιρος πας ΖΑΓΟΡΙ ειδήσεις ζέστη καιροσ Έκθεση ιωάννινα πανεπιστήμιο Ηπειροσ νέα ιωαννίνα Μουσείο δήμοσ Δημος Νεα Συριζα Ποδόσφαιρο προγράμμα νεα Ήπειρος κέντρο βροχή ποδοσφαιρο ήπειρος θέατρο πανεπιστημιο Βροχή Μπάσκετ ιωαννινα καιρόσ μουσική τηλεόραση Μουσική ροκενρόλ ειδησεις Ιωάννινα αθλητικά ηπειροσ ιώαννινα σινεμα πρόγραμμα Κέντρο εκλογές Ιώαννινα ζαγόρι